Ranking BWF: Kean Yew Jadi Pemain ‘Top 10’ Dunia Selepas Bantu Singapura Layak Ke Piala Thomas

Pemain badminton Singapura, Loh Kean Yew kini tergolong dalam kalangan 10 perseorangan lelaki terbaik dunia selepas membantu negaranya melayakkan diri ke saingan Piala Thomas.

Menerusi kemaskini ranking terbaru oleh Persekutuan Badminton Dunia (BWF) hari ini, ranking pemain kelahiran Pulau Pinang ini mencatatkan peningkatan sebanyak tiga anak tangga sekaligus menduduki tangga ke-9 dunia, pada minggu ini.

Untuk pengetahuan semua, ini merupakan kali pertama pemain berusia 24 tahun ini menempatkan diri dalam kelompok 10 pemain terbaik dunia.

Peningkatan itu terhasil daripada pencapaian pasukan lelaki negaranya, Singapura yang berjaya mara sehingga ke peringkat separuh akhir dalam Kejohanan Badminton Berpasukan Asia (BATC) 2022, pada minggu lalu.

Sebagai tambahan, kejayaan Singapura mara ke peringkat separuh akhir BATC 2022 membolehkan mereka melayakkan diri ke saingan badminton berpasukan lelaki terulung dunia, Piala Thomas 2022 yang akan diadakan di Bangkok, Thailand pada 8-15 Mei kelak.

Untuk makluman semua, ini merupakan kali ketiga negara sebarang tambak berjaya mengesahkan tempat ke Piala Thomas selepas tampil kali pertama dan kedua pada tahun 1986 dan 2014 masing-masing.


Rasmi: FAM Lantik Bekas Perunding Teknikal Oman FA, Saifuddin Abu Bakar Sebagai Setiausaha Agung Baharu

Teka-teki mengenai siapakah yang akan dilantik sebagai Setiausaha Agung Persatuan Bola Sepak Malaysia (FAM) yang baharu menggantikan Stuart Ramalingam terjawab pada hari ini.

Untuk makluman semua, Stuart yang berkhidmat sebagai Setiausaha Agung FAM bermula tahun 2018 akan meninggalkan kerusinya setelah dilantik sebagai Ketua Pegawai Eksekutif (CEO) Malaysian Football League (MFL) bermula 1 September 2021.

Menerusi satu kenyataan media, badan induk bola sepak negara tersebut secara rasminya mengumumkan melantik bekas perunding teknikal Persatuan Bola Sepak Oman (Oman FA), Mohd Saifuddin Abu Bakar selaku Setiausaha Agungnya yang baharu.

“Mohd Saifuddin, 60, mula menceburi bidang tadbir urus bola sepak sebagai Pegawai Pembangunan Teknikal dan Remaja Persatuan Bolasepak Selangor (FAS) pada 1991, sebelum menjawat tugas di pelbagai unit dalam FAM dari 1995 hingga 2003 termasuk sebagai Ketua Jabatan Pertandingan dan kemudian menyertai Konfederasi Bola Sepak Asia (AFC) sebagai Pegawai Pertandingan dan Pengurusan Acara Serantau dari 2003 hingga 2007.

“Beliau yang berasal dari Melaka kemudian kembali ke FAM sebagai Penolong Setiausaha Agung dari 2007 hingga 2009 sebelum berhijrah ke Timur Tengah untuk menjadi Penolong Ketua Pertandingan Qatar Stars League dan kemudiannya berkhidmat pula sebagai perunding teknikal Oman FA dengan skop tugas selaku Pengurus Pertandingan Liga dan Pelesenan Kebangsaan dari 2012 hingga 2019.” tulis FAM dalam kenyataannya.

Saifuddin akan memulakan tugasnya secara rasmi pada hari Rabu ini, 1 September 2021.


Jualan Murah Jersi Liverpool Keluaran NB di Lazada – Harga Bermula RM99

Jersi Liverpool keluaran syarikat barangan sukan Amerika Syarikat, New Balance (NB) kini boleh didapati dengan harga semurah RM99 sahaja.

Para peminat dan penyokong Liverpool boleh mendapatkan jersi pasukan kesayangan mereka itu menerusi kedai rasmi NB di platfrom membeli-belah atas talian, Lazada.

Berdasarkan pemerhatian kami, pelbagai jersi edisi musim-musim terdahulu yang dijual dengan harga diskaun di sana. Antaranya jersi halaman sendiri (Home), laman lawan (Away) dan ketiga (Third) sejak musim 2017/18.

Harga asal bagi jersi-jersi tersebut bergantung kepada musim bilakah ianya dikeluarkan. Secara asasnya, pembeli dapat berjimat lebih daripada 50% bagi setiap pembelian jersi-jersi ini.

Bagaimanapun kesemua jersi ini adalah terhad dan dijual selagi stok masih ada. Selain daripada jersi, terdapat juga barangan lain keluaran NB seperti stokin, mafla dan dompet.

Untuk rekod, New Balance menandatangani perjanjian bersama Liverpool sebagai penyedia kit selama 5 tahun bermula musim 2015/16 sehingga musim lalu, 2019/20.

Klik link ini untuk membeli jersi Liverpool x New Balance di Lazada.


Formula 1: Max Verstappen Juara Dunia Baharu – Kekang Hamilton Raih Kejuaraan Kelapan

Pelumba Red Bull Racing, Max Verstappen, 24 tahun, mencipta rekod muncul juara dunia Formula 1 (F1) baharu apabila menamatkan perlumbaan terakhir untuk musim 2021 – GP Abu Dhabi – di tempat yang pertama.

Pelumba Belanda itu muncul juara setelah berhasil memintas juara bertahan, Lewis Hamilton pada pusingan terakhir – pusingan ke-58 – dalam perlumbaan yang berlangsung di Litar Yas Marina, sebentar tadi.

MAX VERSTAPPEN. WORLD CHAMPION!!!A stunning season by an extraordinary talent#HistoryMade #F1 @Max33Verstappen pic.twitter.com/FxT9W69xJe

Kemenangan itu membolehkan Max mengumpul 395.5 mata secara keseluruhan sementara Lewis memiliki 387.5 mata daripada 22 perlumbaan musim ini. Sebelum bermulanya perlumbaan terakhir ini, Max dan Lewis memiliki 369.5 mata masing-masing dalam carta kedudukan kejuaraan dunia.

Untuk makluman semua, kejuaraan dunia yang pertama kali dirangkul oleh Max pada musim ini turut mengekang Lewis, 36 tahun, yang memandu jentera Mercedes daripada merangkul kejuaraan kelapan dalam kariernya.


JDT Julang Piala FA Buat Kali Kedua Di Bawah Era TMJ

Pasukan berpangkalan di selatan semenanjung tanah air, Johor Darul Ta’zim (JDT) berhasil memahat sejarah menjulang trofi kejohanan Piala FA buat kali kedua di bawah teraju Tunku Mahkota Johor (TMJ), DYAM Tunku Ismail Ibni Sultan Ibrahim.

Kejuaraan itu hadir selepas skuad berjulukan Harimau Selatan ini berhasil menumpaskan Terengganu FC dengan keputusan 3-1 dalam perlawanan akhir yang berlangsung di Stadium Nasional Bukit Jalil, hari ini.

Mereka berhasil menumpaskan Terengganu menerusi jaringan oleh penyerang sayap lincah Arif Aiman pada minit 34’ serta dua jaringan oleh penyerang prolifiknya, Bergson da Silva pada minit 62’ dan 78’ masing-masing.

78' GOL | Bergson mencatat gol ketiga JDT!@FCTerengganu 1-3 @OfficialJohor #PialaFA2022 pic.twitter.com/qp7O0M2kl9

— #LigaMalaysia2022 (@MFL_MY) September 10, 2022

Manakala jaringan tunggal Terengganu hadir menerusi jaringan oleh Tchetche Kipre pada minit 76’ selepas tidak ditampan kemas oleh penjaga gol JDT, Farizal Marlias.

Pada masa yang sama, kemenangan JDT dalam saingan Piala FA ini bakal membuatkan slot Piala AFC akan diberikan kepada pasukan yang akan menamatkan saingan Liga Super di tempat kedua dan ketiga.

Ini berikutan JDT yang mempunyai 42 mata daripada 16 perlawanan berada dalam keadaan yang cukup selesa untuk merangkul kejuaraan Liga Super yang kesembilan berturut-turut.

Kejuaraan Liga Super bermakna mereka akan melepaskan slot Piala AFC kerana mendapat slot automatik ke saingan yang lebih tinggi tarafnya, Liga Juara-Juara AFC (ACL).

Sebagai rekod, JDT di bawah teraju TMJ julung kalinya menjulang trofi Piala FA ketika edisi tahun 2016. Ketika itu, JDT berhasil mengesahkan kejuaraan setelah menumpaskan PKNS FC dengan keputusan 2-1 di Stadium Shah Alam.

Featured Image: JOHOR Southern Tigers


Format Baharu Liga Juara-Juara (UCL) Umpama Liga Super Eropah (ESL) 2.0

Kesatuan Persatuan Bola Sepak Eropah (UEFA) memperkenalkan format baharu untuk kejohanan berprestijnya, Liga Juara-Juara Eropah (UCL) dalam satu pengumuman, semalam.

Pengumuman itu hadir sehari selepas daripada 12 pasukan ‘elit’ eropah mahu mengadakan dan menyertai sebuah kejohanan baharu yang digelar sebagai Liga Super Eropah (ESL).

Difahamkan pembaharuan format UCL itu disokong sebulat suara daripada Lembaga Persatuan Kelab Eropah (ECA) dan Jawatankuasa Pertandingan Kelab UEFA dan akan bermula pada saingan musim 2024/25.

The new #UCL format will take effect from the 2024/25 season. Find out more about what will change and how it benefits the wider game: ⬇

Antara perkara baharu yang diumumkan oleh badan induk bola sepak eropah tersebut terhadap kejohanan UCL adalah, pertamanya, pertambahan pasukan yang akan mengambil bahagian daripada 32 pasukan kepada 36 pasukan.

Keduanya, kejohanan ini akan kekal bermain di pertengahan minggu seperti sebelum ini namun ianya akan dimainkan pada hari khamis berbanding hari selasa dan rabu.

🚨| Reminder of the new #UCL format. pic.twitter.com/ri8qiPuCB1

Perubahan yang paling besar adalah formatnya. Setiap pasukan yang layak menyertai UCL akan bermain sekurang-kurangnya 10 perlawanan menentang 10 pasukan berbeza secara saingan liga (5 perlawanan home dan 5 perlawanan away).

Tiada lagi saingan peringkat kumpulan yang terdiri daripada 4 pasukan daripada setiap kumpulan. Seperti biasa, setiap kemenangan akan diberikan 3 mata manakala keputusan seri mendapat 1 mata.

8 pasukan teratas akan layak ke peringkat 16 terakhir secara automatik manakala pasukan di tempat ke-9 hingga ke-24 akan bermain dalam perlawanan play-off untuk memilih baki 8 pasukan ke peringkat 16 terakhir.

Format baharu ini juga akan terpakai kepada saingan Liga Europa (UEL) dan saingan baharu divisyen 3 eropah, Liga Conference Europa (UECL). Bagaimanapun, format baharu ini akan bermula pada saingan musim 2024/25 kelak.

Menariknya, jika diperhatikan, format saingan UCL, UEL dan UECL yang diumumkan oleh UEFA itu hampir sama dengan format kejohanan ESL yang mahu dibentuk oleh 12 pasukan ‘elit’ baru-baru ini.

Proposed format for Super League:– 20 participating clubs (15 Founding Clubs, five qualifying teams)-Two groups of 10 with home and away fixtures-Two-legged knockout format beginning with quarter-final round-Final at neutral venueThoughts? 🤔

Dalam satu kenyataan, saingan ESL akan terdiri daripada 20 pasukan. Format kejohanannya adalah 20 pasukan tersebut akan dibahagikan kepada 2 kumpulan yang terdiri daripada 10 pasukan masing-masing.

Setiap pasukan akan menentang kesemua pasukan (round robin) dalam kumpulan masing-masing dan 3 pasukan teratas daripada setiap kumpulan akan layak ke peringkat suku akhir.

Manakala pasukan di tangga keempat dan kelima setiap kumpulan akan bermain secara play-off untuk mencari baki dua pasukan terbaik ke peringkat suku akhir.

Secara ringkasnya, bagi penyokong dan peminat bola sepak di Malaysia, ianya mirip kepada format saingan Piala Belia, Piala Presiden dan Piala FAM suatu masa dahulu.

Berdasarkan maklumkan oleh UEFA, format baharu untuk kejohanan eropah khususnya UCL ini bertujuan memberikan peluang kepada para penyokong dan penonton untuk menyaksikan pertembungan antara pasukan-pasukan besar pada peringkat awal kejohanan.

Selain itu, setiap pasukan akan berusaha memungut mata dalam setiap perlawanan bagi memastikan mereka mempunyai cukup mata untuk layak ke peringkat kalah mati sekaligus memastikan ‘drama’ yang mengasyikkan sehingga ke hari terakhir perlawanan peringkat awal.

Adakah format baharu yang mirip kepada kejohanan ESL ini merupakan salah satu ‘counter offer’ oleh UEFA untuk memujuk kembali 12 pasukan ‘elit’ tersebut untuk kembali ke saingan UCL? Apa pendapat anda?


Pemain Manchester United, Paul Pogba Gemar Makan ‘Karipap’?

Karipap merupakan salah satu kuih yang cukup popular dan sinonim dengan rakyat Malaysia sebagai juadah untuk minum petang atau semasa meraikan tetamu yang hadir ke rumah.

Ianya merupakan kuih tradisi yang dimakan sejak zaman berzaman lagi. Kulitnya diperbuat daripada adunan tepung dan majerin. Dan bahan untuk intinya pula adalah campuran kentang dan daging.

Pemain tengah Manchester United dan skuad kebangsaan Perancis, Paul Pogba dilihat turut menggemari kuih yang hampir sama seperti karipap menerusi satu perkongsian di Instagram Storynya.

Bagaimanapun apa yang dikongsikan oleh Pogba semasa makan malamnya dipanggil sebagai empanada – juadah yang cukup sinonim di wilayah selatan eropah dan amerika latin.

Walaupun makanan ini berasal dari utara Sepanyol namun ianya sampai ke benua amerika latin menerusi pedagang dan pendakwah kristian.

Yang dimakan oleh Pogba pula adalah empanada versi Bolivia dan kami merasakan ia merupakan hasil air tangan isterinya, Maria Zulay Salaues yang merupakan seorang kelahiran negara di benua amerika latin tersebut.

Berbeza dengan karipap, bahagian luaran atau kulitnya lebih menyerupai kepada tekstur roti (sesuai dengan namanya yang bermaksud ‘dibaluti roti’) dan berintikan daging cincang, ayam cincang, kentang dan sayuran.

Untuk makluman, Pogba dilaporkan telah berkahwin dengan pasangan pilihannya ini sekitar tahun 2019 dan hasil perkahwinannya ini telah dikurniakan dengan seorang cahaya mata.


Piala Uber: Malaysia Tersingkir Selepas Tumpas 1-4 Kepada Tuan Rumah

Skuad wanita negara terpaksa mengucapkan selamat tinggal kepada saingan Piala Uber 2022 selepas tumpas kepada skuad tuan rumah, Thailand semalam.

Dalam perlawanan kedua peringkat Kumpulan C tersebut, Malaysia hanya memungut satu mata hasil daripada kemenangan yang disumbangkan oleh beregu utama, Pearly Tan dan Thinaah Muralitharan pada pertarungan kedua.

Pertarungan itu dimenangi oleh Pearly-Thinaah dengan menumpaskan beregu No.8 dunia, Jongkolphan Kititharakul dan Rawinda Prajongjai dengan skor 16-21, 21-19 dan 21-17.

Goh Jin Wei yang menjadi taruhan pertama buat Malaysia mampu memberikan tentangan yang sengit kepada pemain No.8 dunia, Ratchanok Intanon namun terpaksa akur menanggung kekalahan dengan skor 21-14, 14-21 dan 15-21.

Sementara itu, pemain remaja berusia 19 tahun, Myisha Mohd Khairul yang menjadi taruhan ketiga Malaysia turun menentang pemain No.10 dunia, Pornpawee Chochuwong hanya dapat memberikan tentangan pada set pertama sahaja namun ianya tetap dimenangi pemain lawan 20-22. Di set kedua, ternyata Myisha tidak dapat meneruskan rentak di set pertamanya dan dikalahkan dengan skor 10-21.

Taruhan keempat Malaysia adalah “scratch pair” antara Teoh Mei Xing dan Valeree Siow. Mereka turun menentang pasangan No.31 dunia, Benyapa Aimsaard dan Nuntakarn Aimsaard dan tewas “straight set” dengan skor 9-21 dan 14-21.

Di pertarungan terakhir, Malaysia menurunkan seorang lagi pemain remaja iaitu Tan Zhing Yi untuk menentang pemain No.12 dunia, Busanan Ongbamrungphan. Sepertimana Myisha, Zhing Yi turut memberikan tentangan yang sengit di set pertama yang berakhir dengan kekalahan skor 19-21. Di set kedua, Zhing Yi tumpas dengan keputusan 6-21.

Kekalahan ini meletakkan Malaysia di tangga ketiga Kumpulan C dengan tiada sebarang mata dipungut hasil daripada dua perlawanan. Thailand dan Denmark yang berada di tangga pertama dan kedua masing-masing hasil daripada mengutip dua kemenangan telah mengesahkan kemaraan ke peringkat kalah mati.

Untuk perlawanan terakhir peringkat Kumpulan C, Malaysia akan turun menentang pasukan tercorot, Mesir pada jam 8 malam nanti waktu Malaysia.

Featured Image: Badminton Association of Thailand


‘Ada Pasukan Tunggu Kelulusan Untuk Guna Pakai Nama Negeri’ – Stuart Ramalingam

Setiausaha Agung Persatuan Bolasepak Malaysia (FAM), Stuart Ramalingam berkata beberapa pasukan yang masih belum melengkapkan proses penswastaan kepada Football Club (FC) bukanlah kerana mereka ‘tidur’.

Menurut Stuart, pasukan-pasukan ini sedang menunggu kelulusan beberapa pihak tertinggi untuk menggunapakai nama asal terutamanya melibatkan nama-nama negeri. Ianya bagi mengekalkan sejarah pasukan dan sokongan daripada peminat-peminat.

Selain itu, faktor kenegerian menjadi alasan kukuh untuk mereka kekal menggunakan nama negeri bagi memupuk rasa kekitaan (sense of belonging).

Antara pasukan yang masih belum melengkapkan proses penswastaan menurut satu makluman oleh FAM adalah Selangor, Kelantan, Felda United FC, Pahang, Pulau Pinang dan Kedah.

Siaran Media: 12 Pasukan Sudah Melengkapkan Proses Penswastaan FCBaca kenyataan penuh Pengerusi Jawatankuasa Khas Bola Sepak Profesional FAM, Mohd Firdaus Mohamed di https://t.co/yu5kzlf2HG#FAM #HarimauMalaya pic.twitter.com/cAnL8L0Ufn

“Ada pasukan yang menunggu kelulusan dalaman daripada pihak tertentu untuk menggunapakai nama negeri dan semua ini memerlukan masa yang agak panjang buat mereka.

“Tetapi daripada apa yang dimaklumkan pada saya, semua itu sudah diselesaikan menerusi keputusan dalaman dan semuanya sedang berjalan lancar di mana mereka dalam proses untuk mendaftarkan syarikat.” kata Stuart dipetik daripada Berita Harian.

Kenapa tak boleh tukar perkataan 'Persatuan' itu kepada 'Kelab' saja, tanpa mengubah logo? Logo persatuan guna perkataan 'Persatuan', logo kelab guna perkataan 'Kelab', design sama.@MFL_MY @FAM_Malaysia pic.twitter.com/JxfByjBb44

“Kita faham dengan situasi ketika ini, ada halangan untuk mereka khususnya membabitkan pihak yang membuat keputusan di peringkat tertinggi.

“Jadi kelewatan ini atas sebab munasabah dan bukan kerana pasukan ‘tidur’ atau sebagainya.

“Apapun, kita mengharapkan empat pasukan ini dapat selesaikan secepat mungkin dan FAM sentiasa membantu mereka untuk memberi penjelasan kepada lembaga dan jawatankuasa tertentu pasukan itu bagi memaklumkan kepentingan mengenai penswastaan ini,” katanya lagi.

Untuk makluman, tarikh akhir bagi melengkapkan proses penswastaan kelab adalah 30 september ini. FAM turut menegaskan tarikh ini tidak akan dilanjutkan.

Mana-mana pasukan yang gagal melengkapkan proses ini, mereka tidak akan dibenarkan untuk bersaingan dalam kejohanan anjuran Konfederasi Bolasepak Asia (AFC) seperti Liga Juara-Juara dan Piala AFC serta saingan domestik, Liga Super dan Liga Premier musim depan.

Featured Image: Football Association of Malaysia


Pemain Baharu Juventus, Pogba Alami Kecederaan Lutut – Terlepas Aksi Pramusim

Kelab yang beraksi dalam kancah Serie A, Juventus terpaksa melupakan seketika khidmat pemain baharu yang ditandatanganinya baru-baru ini, Paul Pogba.

Ini berikutan pemain tengah skuad kebangsaan Perancis merangkap bekas pemain Manchester United itu dilaporkan oleh kelabnya mengalami kecederaan lutut.

“Berikutan keluhan kesakitan di lutut kanan, Paul Pogba dibawa menjalani pemeriksaan radiologi yang mendedahkan dia mengalami kecederaan pada lateral meniscus.”

“Dalam beberapa jam berikutnya dia akan bertemu dengan pakar ortopedik.  Sehubungan itu, bagi meneruskan rawatannya, dia tidak akan mengikuti perjalanan ke Dallas.” tulis kenyataan Juventus di laman sesawangnya.

The last training session before heading to Dallas, and an update on @paulpogba 🗞

— JuventusFC (@juventusfcen) July 25, 2022

Baca: Paul Pogba Kembali Ke Juventus Dengan Jersi Bernombor 10

Pada masa yang sama, kelabnya tidak menyatakan bila pemain tengah berusia 29 tahun ini dapat kembali beraksi di atas. Pastinya ia bergantung kepada tahap kecederaan yang dialami.

Dalam tempoh pramusim ini, Pogba telah berhasil melakukan penampilan semulanya bersama Juventus ketika menentang Chivas Guadalajara di Stadium Allegiant, Las Vegas pada Sabtu lalu.

Dia bermula dalam kesebelasan utama bersama-sama beberapa pemain baharu yang ditandatangani Juventus pada jendela perpindahan kali ini seperti Angel Di Maria, Gleison Bremer dan Federico Gatti selama 45 minit.

Namun dengan perkembangan semasa melibatkan Pogba yang mengalami kecederaan di lututnya itu, dia akan terlepas perlawanan pramusim menentang kelab gergasi Sepanyol, Barcelona di Dallas, pada hari esok.

Selain itu, aksi pramusim menentang satu lagi kelab gergasi Sepanyol iaitu Real Madrid di Los Angeles selang empat hari kemudian berkemungkinan besar turut tidak disertainya.


Tak Adil JDT Turunkan Segala Pemain Import & Naturalisasi Lawan Kelab Liga M3 – Azmeer Yusof

Tiada belas kasihan ditunjukkan oleh Juara Liga Super lapan kali berturut-turut, Johor Darul Ta’zim (JDT) ketika bertemu pasukan Liga M3, BRM FC pada perlawanan Pusingan 1 Piala FA di Stadium Sultan Ibrahim, semalam.

Skuad yang dikendalikan oleh Benjamin Mora itu membariskan kesebelasan utamanya dengan menurunkan sebahagian besar tonggak utama pasukan sekaligus berhasil meraih kemenangan besar 10-0 ke atas pasukan yang berpangkalan di Kuala Kangsar, Perak itu.

Kapten dan pertahanan BRM FC, Azmeer Yusof menerima kekalahan tersebut namun menerusi satu video di akaun Tiktok, dia menyatakan pendekatan skuad Harimau Selatan menurunkan hampir kesemua pemain import dan naturalisasi bertemu pasukannya adalah satu tindakan yang tidak adil.

“Kitorang dapat main (atas) JDT punya padang pun satu rahmat untuk kitorang, so kitorang jadikan satu pengalaman walaupun kena 10-0 (atau) 20-0,”

“Tetapi untuk aku not fair-lah, kau turunkan segala player import dan naturalisasi (lawan) kitorang ni yang player tak cukup pengalaman,”

“Dia macam inilah, lawan dengan pasukan (Liga) M3 (terdiri) 100% pemain tempatan, sepatutnya waktu inilah coach (Benjamin Mora) korang turunkan pemain-pemain tempatan juga daripada JDT, tetapi nak buat macam mana kan,” ulasnya ketika menjawab pertanyaan oleh seorang pengguna Tiktok yang lain.

HIGHLIGHTS: JOHOR DARUL TA’ZIM FC 10 – 0 BRM FC l PIALA FA 2022Watch the full video on our YouTube channel at https://t.co/vCp7FPcquq#JDTForAll #LuaskanKuasamuJohor pic.twitter.com/bO4Q2rE41a

Dalam perlawanan tersebut, JDT mencetak kemenangan besar itu hasil jaringan hatrik oleh Fernando Forestieri serta satu jaringan oleh Safiq Rahim, Safawi Rasid, Mauricio Dos Santos, Moussa Sidibé, Daryl Sham, Mohamadou Sumareh dan Danial Amir masing-masing.

Tambah bekas pertahanan yang pernah beraksi dengan beberapa pasukan Liga Super suatu masa dahulu itu lagi, walaupun  tumpas dengan jaringan besar, pemain-pemain BRM FC telah berikan yang terbaik dan tidak bermain dengan formasi ‘parking bas’ serta permainan terbuka.

Featured Image: JOHOR Southern Tigers


Insiden ‘Hand of God’ – Penjaga Gol England Masih Berdendam Dengan Maradona

Bekas penjaga gol England, Peter Shilton masih menaruh dendam terhadap Diego Maradona atas insiden yang cukup terkenal iaitu ‘Hand of God’.

Ketika itu, Argentina yang diketuai oleh Maradona turun menentang England untuk aksi suku akhir kejohanan Piala Dunia 1986 di Mexico.

Dalam perlawanan tersebut, Diego didapati menumbuk bola di udara untuk mengatasi Peter sekaligus berhasil mencetak gol pembukaan dalam perlawanan yang berlangsung di Stadium Azteca.

STATS OF THE DAY: #ARG beat #ENG 2-1 at Mexico 1986 #WorldCup with Maradona's 'Hand of God' – http://t.co/Y2xIH2uuSW pic.twitter.com/9Us6eNrVJZ

Menurut peraturan permainan, tindakan yang dilakukan oleh Maradona sepatutnya diberikan kad kuning dan jaringan tersebut perlu dibatalkan.

Namun sebaliknya yang berlaku kerana pengadil tidak mendapat gambaran yang jelas apa yang dilakukan oleh Maradona ditambah pula pada waktu itu tiada teknologi seumpama video assistant referee (VAR).

Dan pengadil membenarkan jaringan tersebut sekaligus memberikan skuad La Albiceleste mendahului 1-0 sebelum Maradona sekali lagi menggandakan kedudukan menerusi satu gerakan solo sekaligus menendang England keluar daripada saingan tersebut.

11 seconds of sheer genius 😍#OnThisDay in 1986, Diego Maradona did this 🤯Is it the greatest goal of all time? 🤔#WorldCup | @Argentina pic.twitter.com/NIayJODf8G

“Seluruh pasukan England kecewa dengan penipuannya. Dia tidak berjaya melepasi saya, dia menumbuk bola tersebut dengan tangannya.” kata Peter dalam satu temubual pada awal tahun ini.

“Dia mengakuinya, dan mengatakan ianya Hand of God, tetapi dia tidak meminta maaf atau menunjukkan sebarang penyesalan.”

“Dia merupakan pemain hebat dalam sejarah tetapi saya tidak sesekali akan menghormatinya sebagai ahli sukan.” katanya lagi.

🗓 29 June 1986A day that Diego Maradona will never forget – the day that he captained his side to FIFA #WorldCup glory 🇦🇷 🏆Full video 👉 https://t.co/9XU2OSOy1N pic.twitter.com/3iJvmt5AuT

Kemenangan Argentina ke atas England itu telah membuka jalan buat Maradona dan rakan-rakannya mara ke pentas akhir bertemu Jerman Barat.

Seperti kita semua sedia maklum, Maradona dan rakan-rakannya berjaya menumpaskan Jerman Barat 3-2 sekaligus menjulang kejuaraan Piala Dunia buat kali kedua selepas memenanginya pada tahun 1978.

Legenda Dunia, Diego Maradona Meninggal Dunia Pada Usia 60 Tahun https://t.co/hZIVaRwDRR pic.twitter.com/tpngQ0PBlG

Baca: Legenda Dunia, Diego Maradona Meninggal Dunia Pada Usia 60 Tahun

Featured Image: FIFA World Cup


Disebabkan kekurangan pendapatan, Barcelona berhenti ‘kejar’ Neymar dan Lautaro Martinez

Kelab gergasi Sepanyol, FC Barcelona menghentikan seketika usaha untuk mendapatkan pemain bintang Paris Saint-Germain (PSG), Neymar dan penyerang muda Inter Milan, Lautaro Martinez.

Bartomeu mengakui kelab yang mendapat julukan Blaugrana itu berusaha keras untuk membawa Neymar kembali ke Stadium Nou Camp pada perpindahan musim panas lalu.

“Dalam situasi (Covid-19) ketika ini, tidak (sama sekali). PSG juga tidak mahu menjualnya, (perkara) itu juga masuk akal kerana dia merupakan salah seorang pemain terbaik di dunia.”

“Musim panas lalu kami berusaha keras (untuk menandatangani Neymar) tetapi musim panas ini kami tidak mencuba langsung.”

Namun pandemik Covid-19 melanda dunia pada saat ini mengekang kehadiran penonton ke stadium dan menyebabkan Barcelona kehilangan punca pendapatan yang besar.

Pendapatan mereka terjejas sebanyak 200 juta euro antara bulan mac hingga jun lalu. Malah presiden Barcelona, Josep Maria Bartomeu berkata anggaran pendapatan mereka pada musim depan juga bakal berkurangan sebanyak 30%.

“Pada musim 2020/21, kami menjangkakan meraih pendapatan sebanyak 1100 juta euro tetapi (jumlah) itu adalah berkurangan sebanyak 30% daripada sekarang.”

“Jika situasi (pandemik) tidak semakin baik, maka tiada penonton di tempat duduk (stadium), di muzium atau di kedai-kedai dan kami akan kekal kehilangan duit.”

“Ini akan menyebabkan kami akan menyemak semula pelan perbelanjaan dan manakah (perkara) yang perlu ditangguhkan. Kami perlu menyesuaikan diri.” katanya ketika temu ramah bersama Sport.

Manakala usaha untuk mendapatkan Martinez yang berusia 22 tahun daripada Inter Milan dihentikan seketika atas persetujuan bersama ekoran situasi pandemik yang memberikan kesan kepada kewangan kedua-dua kelab pada ketika ini.

Untuk rekod, Martinez telah menjaringkan sebanyak 19 gol dan 6 bantuan gol daripada 45 penampilan bersama skuad Nerazzurri bimbingan Antonio Conte pada saingan musim ini.

Sementara itu, Bartomeu juga meramalkan ‘trend’ perpindahan mega pemain bola sepak di eropah yang bernilai ratusan juta akan berhenti seketika dan lebih banyak perjanjian pertukaran pemain akan berlaku. Perkara ini akan berlarutan 3 hingga 4 tahun akan datang.


MB Umum 11 September Cuti Buat Negeri Johor – Meraikan Kejayaan JDT Julang Piala FA

Seluruh negeri Johor dapat bercuti pada hari esok (Ahad, 11 September) bagi meraikan kejayaan Johor Darul Ta’zim (JDT) menjuarai saingan Piala FA 2022.

Perkembangan tersebut diumumkan oleh Menteri Besar Johor, YAB Dato’ Onn Hafiz Bin Ghazi menerusi pelbagai akaun laman sosialnya sejurus sahaja tamat perlawanan menentang Terengganu FC, sebentar tadi.

“Syukur Alhamdulillah di atas kejayaan JDT merangkul Piala FA 2022 menentang Terengganu FC, dengan jaringan gol 3 – 1.

“Bagi meraikan kemenangan ini, kerajaan negeri berbesar hati mengumumkan hari Ahad, 11 September 2022 sebagai cuti peristiwa untuk Johor.

— Onn Hafiz Ghazi (@onnhafiz) September 10, 2022

“Ini sebagai tanda penghargaan di atas sokongan padu yang sentiasa diberi oleh penyokong skuad Harimau Selatan. Terima kasih juga kepada mereka yang turut hadir memberikan sokongan kepada JDT di Stadium Nasional Bukit Jalil sebentar tadi.” katanya.

Dalam perlawanan tersebut, JDT berhasil merangkul kejuaraan selepas berhasil memenangi perlawanan tersebut dengan keputusan 3-1 hasil jaringan berganda oleh penyerang kelahiran Brazil, Bergson da Silva serta satu jaringan oleh pemain tempatan, Arif Aiman.

Sebagai rekod, ini merupakan kejuaraan Piala FA yang kedua dirangkul oleh skuad berjulukan Harimau Selatan ini sejak ianya dijenamakan semula sebagai Johor Darul Ta’zim oleh Tunku Mahkota Johor (TMJ), DYAM Tunku Ismail Ibni Sultan Ibrahim.

Featured Image: JOHOR Southern Tigers


Ranking BWF: Pemain No.1 Malaysia Tergelincir Ke Tangga Kelapan Dunia

Jaguh perseorangan lelaki negara, Lee Zii Jia kembali menghuni tangga kelapan dunia selepas kali terakhir menduduki kedudukan tersebut pada minggu ke-49 tahun 2021.

Pemain berusia 25 tahun tersebut tergelincir ke kedudukan itu selepas kemaskini terbaru oleh Persekutuan Badminton Dunia (BWF) pada hari ini.

Kemaskini tersebut memperlihat Zii Jia jatuh empat anak tangga berbanding minggu lalu setelah memungut 67,488 mata daripada sepuluh kejohanan terbaiknya. Sebelum ini, Zii Jia menghuni tangga keempat dunia berkenaan selama 14 minggu berturut-turut.

Ketika ini, tangga keempat dunia itu diisi Loh Kean Yew (76,115 mata) diikuti Chou Tien Chen (71,266 mata), Jonatan Christie (70,712 mata) dan Kunvalut Vitidsarn (68,839 mata) pada kedudukan kelima, keenam dan ketujuh masing-masing.

Perkembangan ini sekaligus mencetuskan kebimbangan terhadap kedudukan Zii Jia yang kini berada dalam projek Road To Gold (RTG).

Untuk makluman, projek RTG meletakkan dua kriteria utama dalam pemilihan atlet untuk  merangkul pingat emas Sukan Olimpik 2024 iaitu memenangi sebarang pingat di Sukan Olimpik atau mereka menduduki kelompok sepuluh terbaik dunia dalam sukan masing-masing.

Difahamkan, mana-mana atlet yang tidak memenuhi kriteria ini akan terkeluar daripada program RTG biarpun telah tersenarai pada awalnya.

Featured Image: Persatuan Badminton Malaysia (BAM)


Garmin Forerunner 255 & 955 Masuki Pasaran Malaysia – Harga Bermula RM1730

Garmin Malaysia melancarkan siri jam tangan pintar untuk aktiviti larian berserta GPS yang baharu – Forerunner 255 dan Forerunner 955 – pada hari ini.

Terdapat empat versi Forerunner 255 yang dibawa masuk ke pasaran tempatan oleh Garmin Malaysia iaitu Forerunner 255 Non-Music, Forerunner 255 Music, Forerunner 255S Non-Music dan Forerunner 255S Music.

Untuk makluman semua, siri baharu Forerunner 255 kali ini disertakan dengan sokongan penuh triathlon.

Selain itu, Forerunner 255 turut ditambah dengan fungsi baharu seperti Morning Report, Race Widget, HRV Status, Garmin Pay, Multi-Band GPS dan Native Running Power.

Sementara itu, bagi siri Forerunner 955 pula hadir dalam dua versi iaitu Forerunner 955 Non-Solar dan Forerunner 955 Solar Edition.

Bagi Forerunner 955, antara ciri-ciri baharu dalam siri ini adalah pengecasan solar (versi solar sahaja), Touchscreen Interface, Multi-Band GPS, Training Readiness, HRV Status, Morning Report, Race Widget, Real-time Stamina Insights dan Native Running Power.

Dalam pelancarannya pada hari ini, Garmin Malaysia turut mengumumkan harga jualan bagi kesemua siri Forerunner 255 dan 955. Harga jualannya adalah seperti berikut:

Forerunner 955 Solar Edition: RM2970


JDT Sedia Jual Safawi Ke Kelab Liga Portugal, Portimonense SC

Kelab Bola Sepak Johor Darul Ta’zim (JDT) mengakui menerima tawaran daripada sebuah kelab yang bersaing dalam kancah Liga Premier Portugal, Portimonense SC.

Tawaran tersebut adalah untuk mendapatkan penyerang sayap JDT, Safawi Rasid yang juga merupakan tonggak utama skuad kebangsaan, Harimau Malaya.

Sehubungan itu, skuad yang terkenal dengan julukan Harimau Selatan itu sedia melepaskan pemain terbaik mereka sesuai dengan tawaran yang dikemukakan.

Perkara itu disahkan sendiri oleh Pengarah Sukan JDT, Martin Prest menerusi laman sosial rasmi mereka, sebentar tadi.

Bagaimanapun tiada sebarang maklumat terperinci mengenai jumlah tawaran yang dikemukakan oleh kelab tersebut setakat ini.

“JDT ingin mengesahkan bahawa kami telah menerima tawaran untuk Safawi Rasid dari Portimonense SC, kelab Liga Premier Portugal.”

“Kami percaya tawaran itu baik untuk JDT dan Safawi, dan dengan itu kami bersedia melepaskan Safawi untuk meneruskan kariernya di Eropah.”

“Kami tidak dapat mendedahkan perincian tawaran kerana rundingan akhir masih dijalankan.” katanya.

Untuk makluman, Safawi, 23 tahun, merupakan Pemain Paling Bernilai (MVP) Liga Malaysia sebanyak dua kali berturut-turut bagi tahun 2018 dan 2019.


Sukan SEA: Hoo Pang Ron-Cheah Yee See Pastikan Pentas Akhir 100% Milik Malaysia

Kemenangan beregu campuran negara, Hoo Pang Ron dan Cheah Yee See ke atas pasangan campuran No.4 Indonesia memastikan pentas akhir acara badminton individu di Sukan SEA 2021 menjadi milik Malaysia 100%.

Ini berikutan Pang Ron-Yee See yang berada di ranking ke-23 dunia akan menyertai rakan senegaranya, Chen Tang Jie dan Peck Yen Wei yang turut mara ke pentas akhir untuk merebut kilauan pingat emas, esok.

Dalam perlawanan yang berlangsung tadi, Pang Ron-Yee See mara selepas menumpaskan Adnan Maulana-Mychelle Bandaso (ranking ke-24) dengan pungutan mata 18-21, 21-16 dan 21-17 di peringkat separuh akhir.

SF#MAS🇲🇾 Hoo Pang Ron-Cheah Yee See(2) def. #INA🇮🇩 Adnan Maulana-Mychelle Bandaso(3) 18-21 21-16 21-17#DemiMalaysia #BadmintonMalaysia pic.twitter.com/BFBVMuYyKn

— BAM (@BA_Malaysia) May 21, 2022

Untuk pengetahuan anda, kemenangan ini juga menjadikan rekod pertemuan antara Pang Ron-Yee See menentang Adnan Maulana-Mychelle Bandaso menjadi seimbang, dua kemenangan masing-masing selepas berentap sebanyak empat kali secara keseluruhan.

Sementara itu, Tang Jie-Yen Wei mara dengan menumpaskan juga pasangan Indonesia, Rinov Rivaldy dan Pitha Mentari dengan skor 20-22, 21-13 dan 21-18 dalam aksi separuh akhir, sebelum daripada itu.

Berdasarkan tinjauan, Pang Ron-Yee See dan Tang Jie-Yen Wei pernah bertemu sebanyak satu kali di pentas antarabangsa, sebelum ini. Pertemuan yang berlangsung dalam kejohanan Terbuka Hyderabd 2019 itu menyaksikan kemenangan berpihak kepada Pang Ron-Yee See dengan keputusan 21-16 dan 21-19.

Featured Image: Badminton Association of Malaysia


Kontrak Brad Maloney Tamat Hujung Tahun, FAM Belum Bincang

Kontrak ketua jurulatih skuad kebangsaan bawah 22 tahun (B-22), Brad Maloney akan tamat pada penghujung tahun ini.

Bagaimanapun, menurut laporan Sinar Harian, Persatuan Bola Sepak Malaysia (FAM) belum melakukan perbincangan untuk melanjutkan kontrak jurulatih yang berjaya membimbing skuad Harimau Muda ke kejohanan Piala Asia B-23, pada tahun hadapan.

Hal ini kerana pihak FAM belum dapat bertemu dengan jurulatih kelahiran Australia terbabit kerana masih berada dalam tempoh kuarantin selepas pulang beraksi dalam pusingan kelayakan di Mongolia, baru-baru ini.

“Berkenaan kontrak (Brad) Maloney, kita masih tak dapat jumpa sebab masih dalam kuarantin,” kata Setiausaha Agung FAM, Saifuddin Abu Bakar seperti dipetik daripada portal akhbar berkenaan.

Skuad bimbingan Brad meraih tiket ke pusingan akhir dengan meraih dua kemenangan ke atas Laos dan Mongolia serta satu seri bertemu Thiland sekaligus muncul juara Kumpulan J.

Untuk makluman semua, ini merupakan kali kedua Malaysia berjaya layak ke pusingan akhir Piala Asia B-23. Ketika Malaysia layak buat pertama kali pada tahun 2018, Brad merupakan sebahagian daripada barisan kejurulatihan yang diketuai oleh Datuk Ong Kim Swee pada waktu itu.

Sebelum ini, Brad pernah diberikan peranan selaku ketua jurulatih bagi skuad bawah 19 tahun (B-19). Ketika membimbing skuad tersebut, Brad membimbing barisan pemain muda negara dengan cemerlang dan mara pusingan akhir Piala Asia B-19.

Bagaimanapun, rezeki tidak memihak dirinya dan para pemain muda untuk beraksi di pentas tersebut kerana pandemik Covid-19 yang melanda pada tahun 2020 menyebabkan kejohanan tersebut dibatalkan.

Featured Image: Football Association of Malaysia


Pogba Hadapi Kesukaran Dengan Man Utd Tukar Jurulatih Setiap Tahun

Pertukaran jurulatih demi jurulatih Manchester United (Man Utd) telah membuatkan pemain tengah, Paul Pogba menghadapi kesukaran bermain di sana.

Namun begitu, bukan perkara itu sahaja membuatkannya menghadapi kesukaran ketika bersama skuad Red Devils yang disertainya pada Ogos 2016.

Memetik laporan CNA, pemain skuad kebangsaan Perancis ini juga turut mengketengahkan isu dirinya dirundung kecederaan termasuk kekangan mental yang menyebabkannya dilihat kurang berjaya bersama kelab berkenaan.

Baca: Paul Pogba Kembali Ke Juventus Dengan Jersi Bernombor 10

“(Man Utd) menukar jurulatih setiap tahun amat sukar – ini merupakan aspek yang sukar buat saya. Kemudiannya, terdapat beberapa kecederaan, tetapi saya fikir ia juga melibatkan mental – dapat bermain dan tidak bermain membuat anda hilang rentak.

French midfielder Paul Pogba conceded the volume of different coaches he played under at Manchester United hindered his chances of success in England, while he also insisted he is pleased to be "home" at Juventus. https://t.co/eR8lBAdkud

— Reuters Sports (@ReutersSports) July 12, 2022

“Sedikit (masalah) daripada kesemua perkara ini: jurulatih, pasukan, posisi. Semua perkara ini telah mengekang saya sedikit sebanyak.

“Bagaimanapun, sekarang, saya telah meninggalkan (Man Utd) dan kamu akan melihat (versi) Paul yang lain. Saya boleh lakukan lebih baik daripada tahun-tahun yang lalu.” katanya dalam satu sidang media di Itali selepas bergelar pemain Juventus buat kali kedua.

Untuk makluman semua, sejak Pogba menyertai skuad Red Devils, pemain skuad kebangsaan Perancis ini telah beraksi di bawah empat jurulatih atau pengurus termasuk dua daripadanya berstatus sementara.

Keempat-empat jurulatih atau pengurus terbabit ialah Jose Mourinho (2016-2018), Ole Gunnar Solkjaer (2018-2021), Michael Carrick (2021) dan Ralf Ragnick (2021-2022).

Featured Image: Facebook Paul Pogba


Kedah Rekrut ‘Defensive Midfielder’ Skuad Kebangsaan Tajikistan – Kontrak Setahun

Pemain tengah bertahan (defensive midfielder) skuad kebangsaan yang menduduki ranking ke-108 dunia, Tajikistan menjadi pemain import baharu serta yang pertama direkrut oleh Kedah Darul Aman FC (Kedah) di bawah era bimbingan Nafuzi Zain.

Individu yang dimaksudkan itu ialah Amirbek Juroboev yang berusia 26 tahun serta kelahiran Dushanbe, Tajikistan yang mengisi slot pemain import kuota asia.

Pemain yang memiliki 46 kaps bersama Tajikistan ini diumumkan menyertai skuad Sang Kenari secara rasmi menerusi perkongsian di pelbagai platform media sosial milik kelab itu, pada hari ini.

Turut dimaklumkan, Amirbek diberikan kontrak selama setahun dan akan menyarung jersi Hijau Kuning bernombor 6 bermula saingan Liga Malaysia musim hadapan.

AMIRBEK JUROBAEV KINI SANG KENARI!

Selamat datang Amirbek Jurobaev ke bumi Jelapang Padi! Pemain import pertama pasukan Sang Kenari yang diumumkan ini berusia 26 tahun berasal dari Dushanbe, Tajikistan.

Amirbek beraksi di bahagian tengah dan nombor 6 menjadi pilihan beliau. pic.twitter.com/vXBBCskc0Q

— KEDAH DARUL AMAN FC (@kda_fc) December 10, 2022

Menariknya, pemain ini pernah turun mewakili Tajikistan sebanyak dua kali menentang skuad kebangsaan Malaysia.

Penampilan terbarunya adalah ketika beraksi dalam perlawanan akhir King’s Cup di Chiang Mai, Thailand pada September lalu yang menyaksikan Malaysia terlepas peluang untuk menjulang trofi ekoran tumpas pada penentuan sepakan penalti dengan keputusan 0-3.

Amirbek turut membuat satu lagi penampilan bersama skuad kebangsaan negaranya ketika bertemu Malaysia dalam perlawanan persahabatan antarabangsa sekitar November 2019.

Bercakap mengenai karier di peringkat kelab, Amirbek memulakan kariernya di Rusia bersama skuad remaja CSKA Moscow pada tahun 2013.

Kemudiannya, dia berpindah randah dengan menyertai pelbagai pasukan seperti FK Khayr Vahdat (Tajikistan), Shakhtyor Soligorsk (Belarus), Barqi Tojik Hisor, FC Istiklol (Tajikistan), Navbahor Namangan (Uzbekistan) dan terakhir United City FC (Filipina).

Untuk makluman semua, pada hujung November lalu, Kedah dalam satu makluman telah mengumumkan melepaskan dan tidak menyambung kontrak kesemua pemain import yang beraksi bersamanya pada musim 2022.

Featured Image: Tajikistan Football Federation


10 Fakta Perlawanan Melibatkan Johor Darul Ta’zim vs Kedah Darul Aman

Perlawanan antara Johor Darul Ta’zim (JDT) dan Kedah Darul Aman (Kedah) seringkali menyajikan aksi dan drama baik di dalam mahupun di luar padang.

Menjelang pertemuan melibatkan dua pasukan teratas Liga Super di Stadium Sultan Ibrahim (SSI), Sukanz tampil menghidangkan 10 fakta perlawanan yang merangkumi rekod semasa pasukan, para pemain serta statistik pertembungan bagi kedua-dua pasukan untuk tatapan pembaca:

Kedua-dua pasukan telah bertemu sebanyak 14 kali dalam saingan domestik dengan 12 kemenangan berpihak kepada skuad Harimau Selatan manakala Kedah pula hanya menang sekali dan selebihnya berakhir dengan keputusan seri.

Ketika ini, JDT berada di puncak Liga Super hasil daripada rekod bersih 7 kemenangan menentang Terengganu, Kuala Lumpur City (KL City), Negeri Sembilan, Kelantan, Selangor, Sabah dan yang terbaru Perak.

Kedah pula sedang berada di belakang JDT selepas mengumpul 16 mata hasil kemenangan ke atas Perak, Terengganu, Kelantan United, Kuching City dan Penang serta terikat menentang Sri Pahang. Hanya 5 mata memisahkan kedudukan kedua-dua pasukan.

Stadium yang terletak di Iskandar Puteri itu membantu JDT melakar rekod 19 perlawanan tanpa kalah dalam saingan Liga Super setakat ini. Kali terakhir JDT menanggung kekalahan adalah pada April 2021 di tangan Terengganu.

Aksi terakhir kedua-dua pasukan berakhir dengan kemenangan berpihak kepada JDT yang membenam cabaran Kedah dengan keputusan 4-1 hasil jaringan berganda Bergson dan bekas pemain skuad Sang Kenari, Syafiq Ahmad di SSI pada Oktober 2022.

Syihan Hazmi (JDT) merupakan penjaga gol dengan jumlah cleansheet terbanyak – 6 perlawanan tanpa dibolosi. Sementara itu, Kalamullah Al-Hafiz (Kedah) muncul di tempat kedua dengan 3 cleansheet, berkongsi kedudukan dengan Bryan See (Perak).

Fernando Forestieri menjadi watak penting di sebalik kejayaan JDT musim ini dengan mengungguli carta serangan liga; penjaring terbanyak (6 jaringan), bantuan gol (5 assists), jumlah percubaan (25 percubaan) dan jumlah percubaan tepat (13 percubaan), meletakkan bekas pemain Watford itu pada kelasnya yang tersendiri.

Penyerang Brazil, Willian Lira merupakan penjaring terbanyak pasukan dengan 3 jaringan berjaya dihasilkannya ketika ini. Ironinya, pertahanan skuad Sang Kenari, Akmal Zahir menduduki tempat ke-2 dengan 2 gol bersama Jonathan Balotelli dan Manuel Hidalgo.

Pemain pertahanan Kedah, Wan Amirul Afiq mendahului carta kutipan kad kuning dan kad merah dengan 5 kad kuning dan 2 kad merah telah dikutip setakat ini termasuk pada perlawanan menentang Penang yang menyaksikan pemain tersebut digantung bagi pertemuan dengan JDT.

Pungutan 3 mata pada Ahad akan meletakkan JDT kekal berada dalam di puncak liga dan menjarakkan mata dengan tangga ke-2 liga manakala Kedah berpotensi untuk terkeluar daripada kelompok 4 terbaik liga.

Sebaliknya, Kedah akan terus berada di kedudukan ke-2 liga sekiranya mencatatkan kemenangan. Namun begitu, ia tidak memberi kesan kepada JDT yang akan terus gah persada liga.


Pusat Latihan Lion City Sailors FC Bernilai RM32 Juta Dibuka Secara Rasmi

Juara bertahan Liga Perdana Singapura (SPL), Lion City Sailors FC membuka pusat latihan baharunya yang bernilai lebih RM32 juta secara rasminya, semalam.

Projek pusat latihan yang dirancang setahun lalu ini menyaksikan ianya dilengkapi dengan pelbagai fasiliti seperti lima padang bola sepak termasuk sebuah padang hybrid sebelas sebelah.

Selain itu, pusat latihan yang berkeluasan 28,000 meter persegi ini turut mempunyai gimnasium, bilik fisioterapi, bilik persalinan, bilik rekreasi, bilik analisis termasuk bilik pengajian untuk pelatih akademi.

Pusat latihan ini akan menjadi ‘rumah baharu’ buat skuad senior, skuad bawah 21 tahun (B-21), pelatih akademi, pasukan wanita serta staf pentadbiran di bawah satu bumbung yang sama.

Menariknya, pusat latihan ini juga mempunyai sebuah kafe, kawasana tontonan orang ramai serta ruang mesra masyarakat untuk menyokong aktiviti kemasyarakatan setempat.

Untuk makluman semua, pembinaan pusat latihan bola sepak bersepadu sebegini adalah yang pertama dibina di Singapura.

Majlis pembukaan pusat latihan baharu ini dirasmikan oleh pengerusi kelab merangkap pengasas Sea Ltd, Forrest Li dan dihadiri Menteri Kebudayaan, Masyarakat dan Belia, Edwin Tong.

Featured Image: Lion City Sailors FC


Pan-gon Senaraikan Dua Pemain Naturalisasi Untuk Hadapi Kelayakan Piala Asia 2023

Ketua jurulatih skuad bola sepak kebangsaan, Kim Pan-gon mengumumkan senarai 23 pemain yang dipilihnya untuk mewakili Malaysia bagi menghadapi pusingan akhir Kelayakan Piala Asia 2023, pada hari ini.

Menerusi siaran oleh Persatuan Bola Sepak Malaysia (FAM) sebentar tadi, dua pemain naturalisasi iaitu Guilherme de Paula dan Mohamadou Sumareh antara yang menjadi pilihannya mengisi senarai 23 pemain tersebut.

Selain itu, jurulatih kelahiran Korea itu turut menyenaraikan dua pemain yang beraksi di luar negara iaitu Dion Johan Cools (SV Zulte Waregem) dan Junior Eldstal (Chonburi FC). Manakala baki 19 individu lagi merupakan campuran pemain-pemain daripada saingan liga tempatan.

Sementara itu, tujuh pemain yang mengikuti kem latihan bermula 19 Mei lalu disisihkan oleh Pan-gon. Antaranya Kalamullah Al-Hafiz Mat Rowi, Afiq Fazail, Kogileswaran Raj, Shahrul Nizam Ros Hasni, Liridon Krasniqi, Norshahrul Idlan Talaha serta Syahmi Safari yang dilepaskan awal ekoran masalah kesihatan.

Untuk makluman semua, 23 pemain yang dipilih oleh Pan-gon ini akan turun untuk mengharungi saingan Kumpulan E menentang Turkmemistan (8 Jun), Bahrain (11 Jun) dan Bangladesh (14 Jun).

Featured Image: Football Association of Malaysia


Penghijrahan Haaland Ke Manchester City Akan Diumumkan Pada Minggu Ini

Perpindahan penyerang prolifik Borussia Dortmund, Erling Haaland ke Manchester City (Man City) akan diumumkan secara rasmi pada minggu ini, lapor The Athletic.

Laporan yang memetik sumber dari Jerman itu turut menyatakan penghijrahan penyerang berusia 21 tahun itu sudah mencapai kesepakatan atau “done deal”. Terma peribadi antara Haaland dan Man City telah dipersetujui pada minggu lalu.

🚨 Erling Haaland to Man City a done deal + confirmation expected this week, according to sources in Germany. Personal terms complete & Dortmund anticipate City informing them in coming days of intention to activate release clause @TheAthleticUK #MCFC #BVB https://t.co/tx8kUxjLkF

— David Ornstein (@David_Ornstein) May 9, 2022

Untuk makluman semua, Haaland masih mempunyai baki kontrak bersama Dortmund sehingga Jun 2024. Man City perlu membayar klausa pelepasan terlebih dahulu sebelum dapat menggunakan khidmat Haaland pada musim hadapan.

Sebagai rekod, Haaland mula menyertai Dortmund pada tahun 2020. Bersama pasukan berpangkalan di Westfalenstadion itu Haaland telah melakukan 88 penampilan dan menjaringkan 85 gol serta mencipta 23 “assist”.


Piala Sudirman 2021: Malaysia Diundi Bertemu Indonesia Pada Peringkat Suku Akhir

Setelah tamat saingan peringkat kumpulan bagi kejohanan Piala Sudirman 2021, satu majlis undian telah dijalankan untuk menentukan pertembungan bagi lapan pasukan terbaik pada saingan kalah mati.

Hasil undian tersebut, pasukan Malaysia yang muncul naib juara Kumpulan D telah diundi bertemu pasukan jiran tetangga, Indonesia pada peringkat suku akhir. Undian ini merupakan satu cabaran yang besar untuk dihadapi oleh skuad kebangsaan lebih-lebih lagi dibarisi pemain-pemain muda.

Artikel Berkaitan: Tumpas 4-1 Kepada Jepun, Skuad Negara Muncul Naib Juara Kumpulan D

Indonesia hadir ke saingan ini diperkuatkan dengan nama-nama gah seperti Anthony Sinisuka Ginting (perseorangan lelaki), Marcus Gideon-Kevin Sukamuljo dan Mohammad Ahsan-Hendra Setiawan (beregu lelaki), Greysia Polii-Apriyani Rahayu (beregu wanita), Gregoria Tunjung (perseorangan wanita) dan lain-lain lagi.

Artikel Berkaitan: Aaron Chia-Woi Yik Cipta Kejutan Kalahkan Regu No.1 Dunia ‘The Minions’

Untuk makluman semua, Indonesia cemerlang melepasi cabaran di peringkat kumpulan dan muncul juara Kumpulan C dengan menumpaskan Denmark, Persekutuan Kebangsaan Badminton Rusia (NBFR) dan Kanada.

Sementara itu, dimaklumkan kedua-dua pasukan yakni Malaysia dan Indonesia dijadualkan turun berentap di peringkat suku akhir pada jam 9 malam nanti waktu Malaysia.

Sebagai tambahan, undian turut menyaksikan China berhadapan Denmark, Korea bertemu Thailand dan akhir sekali, Chinese Taipei menentang Jepun.

Berikut adalah ‘bracket’ keseluruhan bagi saingan peringkat suku akhir hasil daripada undian yang dijalankan:


Langkawi Tidak Tersenarai Dalam LTdL 2023 Kerana Kos

Perlumbaan jelajah berbasikal jalan raya, Le Tour de Langkawi (LTdL) pada tahun ini menyaksikan Langkawi tidak tersenarai dalam lapan laluan yang akan diharungi para pelumba bermula 23 hingga 30 September kelak.

Ketua Pengarah Majlis Sukan Negara (MSN), Datuk Ahmad Shapawi Ismail menjelaskan Langkawi tidak tersenarai pada edisi ini kerana ia akan melibatkan pertambahan kos kepada penganjur.

Selain itu, penyisihan pulau yang terkenal dengan kisah legenda Mahsuri itu daripada senarai laluan pada tahun ini turut melibatkan kesukaran daripada aspek logistik.

“Untuk (perlumbaan LTdL) kali ini, kita merangkumi 11 negeri (di semenanjung Malaysia) kecuali Perlis. Kalau kita melibatkan Langkawi, ia melibatkan satu tambahan kos.

“Ini bukan kali pertama (tidak melibatkan Langkawi) tetapi nama Langkawi masih ada di situ.”

“Ini bukan merupakan satu perkara luar biasa. Ia merupakan satu aspek logistik yang besar dan kos yang tinggi. Laluan di Langkawi itu sendiri bukan satu laluan yang ‘comfortable’ untuk hos (LTdL tahun ini),” katanya selepas majlis pelancaran semalam.

Sebagai rekod, Langkawi sudah pernah tersisih sebagai laluan perlumbaan LTdL pada edisi 2016 hingga 2018. Ianya kembali disenaraikan pada edisi 2019 dan 2022.

Untuk makluman, lapan peringkat perlumbaan LTdL 2023 adalah seperti berikut; Kerteh – Kuala Terengganu, Kuala Terengganu – Kota Bharu, Jeli – Baling, Bukit Mertajam – Meru Raya, Slim River – Genting Highlands, Karak – Melaka, Muar – Seremban 2 dan Setia Alam – Kuala Lumpur.

Pada masa yang sama, Menteri Belia dan Sukan, YB Hannah Yeoh turut menjelaskan dengan kos RM8 juta yang diperuntukkan oleh kabinet dan Kementerian Belia dan Sukan (KBS), penganjur telah mencuba sebaik mungkin untuk menyenaraikan hampir kesemua negeri di semenanjung di dalam perlumbaan kali ini.

Featured Image: Facebook KBS Malaysia


‘Messi Jay’ Balik Kampung Setelah 7 Musim Di Perantauan

Pemain tengah skuad kebangsaan Thailand, Chanatip Songkrasin atau dikenali sebagai ‘Messi Jay’ dalam kalangan peminat bola sepak di rantau asia tenggara kembali ke negara kelahirannya selepas tujuh musim beraksi di Jepun.

Ini selepas kelab yang beraksi dalam kancah Liga Thai 1, BG Pathum United mencapai persetujuan dengan pemain berusia 29  tahun ini untuk menggunakan khidmatnya bagi mengharungi saingan musim 2023-24 kelak.

Kelab berjulukan The Rabbits itu mengumumkan penyertaan Chanatip menerusi laman sesawang rasminya serta dikongsikan di pelbagai platform media sosialnya, dua hari lalu.

Menurut ejennya, FPS Management Consulting, Chanatip mahu pulang ke Thailand atas kemahuannya sendiri biarpun kelabnya di Jepun, Kawasaki Frontale mahu mengekalkan khidmatnya.

BG OFFICIAL : ทัพ ''เดอะ แรบบิท'' ปิดดีลคว้า ''เจ'' ชนาธิป คัมแบ็คไทยลีก

BG Pathum United complete signing of Chanathip Songkrasin from Kawasaki Frontale

อ่านข่าว Read more https://t.co/X3R9z0vHaQ #BGPU #บีจีปทุมยูไนเต็ด#BGPathumUnited#บอลไทย #ฟุตบอลไทย pic.twitter.com/AF5ezlgAMh

— BGPU OFFICIAL (@bgpuofficial) June 21, 2023

Sebagai rekod, Chanatip mula berhijrah ke Jepun sekitar pertengahan tahun 2017 dengan menyertai kelab pendatang baharu Liga J1, Consadole Hokkaido secara pinjaman daripada Muangthong United. Setahun kemudian, Chanatip berpindah secara kekal bersama Consadole Hokkaido sehingga tahun 2021.

Pada tahun 2018, Chanatip memainkan peranan penting dalam membantu Consadole Hokkaido menghuni tangga keempat dalam saingan Liga J1 – tertinggi dalam sejarah kelab – serta muncul pemain asia tenggara pertama yang tersenarai J.League Best XI pada musim 2018.

Pada awal musim 2022, khidmat Chanatip dipancing oleh juara Liga J1 2021, Kawasaki Frontale.

Secara keseluruhan, Chanatip tampil sebanyak 133 kali, menjaringkan 14 gol dan mencipta 23 “assist” sepanjang enam tahun beraksi dalam pelbagai pertandingan di bumi negara matahari terbit.


Terbuka Jepun: Zii Jia Kandas Awal 2 Kejohanan Berturut-Turut

Jaguh badminton perseorangan lelaki negara, Lee Zii Jia kini mengalami kekalahan kali kedua kedua berturut-turut di peringkat Pusingan 32 selepas kembali semula dalam kejohanan antarabangsa.

Pemain berusia 25 tahun ini mengalami kekalahan terbarunya di peringkat tersebut selepas tumpas kepada Kenta Nishimoto di kejohanan Terbuka Jepun, hari ini.

Dalam pertarungan tersebut, Zii Jia terlebih dahulu memenangi set pertama dengan skor 22-20.

Namun begitu, pemain dari Jepun itu berhasil bangkit pada set kedua dengan skor 21-17 sekaligus mengheret Zii Jia ke set penentuan.

Ketika di set ketiga, Kenta yang berusia 28 tahun berhasil mendahului dengan skor 11-4 namun berjaya disamakan semula kedudukan oleh Zii Jia menjadi 15-15.

Bagaimanapun, set ketiga ini tetap menjadi milik Kenta apabila pemain tuan rumah ini dapat mengakhirinya dengan skor 21-19.

Untuk pengetahuan semua, tiga set pertarungan antara Zii Jia dan Kentan ini berlangsung selama 89 minit permainan.

Sebagai rekod, ini merupakan kali kedua Kenta mencatatkan kemenangan ke atas Zii Jia daripada tujuh pertemuan secara keseluruhan di pentas antarabangsa.

Menariknya, kemenangan Kenta ini hadir buat julung kalinya selepas tumpas sebanyak lima kali berturut-turut di tangan Zii Jia.

Untuk makluman semua, Zii Jia turut sama terkandas pada Pusingan 32 di Terbuka Korea minggu lalu setelah tumpas kepada pemain Hong Kong, Ng Ka Long Angus.

Sebagai tambahan, Zii Jia yang kini berada di bawah bimbingan Wong Tat Meng akan menyertai Terbuka Australia – Jelajah Dunia BWF Super 500 – pada minggu hadapan.

Featured Image: Perodua Malaysia Masters 2023


Giroud Pimpin AC Milan Ke Separuh Akhir UCL Selepas 16 Tahun

Pemenang Liga Juara-Juara UEFA (UCL) sebanyak tujuh kali, AC Milan kembali merasai nikmat mara ke peringkat separuh akhir buat pertama kali dalam kejohanan terbabit selepas 16 tahun.

Skuad bimbingan Stefano Pioli ini merakamkan kemaraan terbabit setelah berhasil melakar kemenangan 2-1 secara agregat ke atas Napoli pada perlawanan peringkat suku akhir.

Menyumbang kepada kemenangan tersebut adalah penjaring terbanyak sepanjang zaman skuad kebangsaan Perancis, Olivier Giroud yang menjaringkan gol kemenangan pada separuh masa pertama dalam perlawanan timbal balik di Stadium Diego Armando Maradona, awal pagi tadi waktu Malaysia.

Napoli berhasil menjaringkan gol penyamaan pada penghujung perlawanan berkenaan menerusi Victor Osimhen namun ianya tidak memadai untuk mengikat apatah lagi mengatasi AC Milan pada perlawanan peringkat suku akhir tersebut.

This is Milan. 🔴⚫#NapoliMilan #UCL #SempreMilan pic.twitter.com/mOs5jW96t9

— AC Milan (@acmilan) April 18, 2023

Dalam perlawanan suku akhir pertama lalu di Stadium San Siro, AC Milan berjaya melakar kemenangan 1-0 hasil jaringan Ismael Bennacer.

Sebagai rekod, kali terakhir AC Milan mara ke peringkat separuh akhir UCL adalah pada musim 2006-07 ketika dibimbing oleh Carlo Ancelotti.

Skuad pada ketika itu dibarisi dengan beberapa pemain bintang seperti Filipo Inzaghi, Ricardo Kaka, Clarence Seedorf, Gattuso, Alessandro Nesta, Paolo Maldini dan beberapa pemain lain lagi.

Musim itu juga menyaksikan AC Milan menamatkan kempen UCL sebagai juara buat kali ketujuh dengan menumpaskan Liverpool 2-1 bertempat di Athens, Greece.


Selangor Tandatangani Pemain Import Ketiga – Penyerang Colombia Usia 34 Tahun

Selepas mengikat khidmat Noor Al-Rawabdeh dan Rauf Salifu, Selangor FC menandatangani seorang lagi pemain import pada jendela perpindahan sebelum bermulanya saingan Liga Malaysia 2023.

Pemain import ketiga yang ditandatangani skuad berjulukan Red Giants tersebut ialah Ayron Del Valle yang merupakan seorang penyerang kelahiran Colombia yang berusia 34 tahun.

Kehadiran Ayron diumumkan dan diperkenalkan secara rasmi dalam acara Hari Jersi Selangor & Pameran Stadium Shah Alam Baharu di SACC Mall pada hari ini.

🔴🟡 Ayron Del Valle #IsRED 🔴🟡

👋 Welcome to Selangor FC, @ayrondelvalle_7 🇨🇴

📄 Read Article 👉 https://t.co/Cuzt510SbL#MKLK#KitaSelangor pic.twitter.com/H6kqR6X10w

— Selangor FC (@selangorfc) January 28, 2023

Untuk makluman semua, Ayron hadir dengan reputasi selaku penjaring terbanyak Liga Dimayor selama tiga musim berturut-turut ketika bersama Deportes Tolima (30  gol), Alianza Petrol (12 gol) dan CD America de Cali (11 gol) masing-masing.

Sebagai rekod, Ayron telah merekodkan 157 gol secara keseluruhan sepanjang kariernya. Gol-gol tersebut dicetak Ayron dalam kancah Liga Colombia, Liga Mexico, Piala Libertadores dan Conmebol Sudamericana.

Sejak memulakan karier profesionalnya pada usia 18 tahun, Ayron telah berjaya menjulang trofi sebanyak dua kali iaitu ketika memenangi saingan Liga Primera A dan Superliga pada musim 2017 dan 2018 masing-masing.


Ulasan Sukanz: Kemasukan Fayadh & Alex Merancakkan Permainan Kedah

Selepas menumpaskan Kuala Lumpur City (KL City) di halaman sendiri pada minggu lalu, Kedah Darul Aman yang dibimbing oleh Aidil Sharin Sahak berkunjung ke Stadium Hang Jebat untuk menentang Melaka United pada aksi ke-11 Liga Super 2021.

Dalam perlawanan tersebut, aksi yang ditampilkan oleh kedua-dua pasukan dilihat seimbang namun pasukan pelawat yang tersenyum puas apabila berjaya mencatatkan kemenangan 3-1 sekaligus meneruskan rentetan dua kemenangan berturut-turut.

Dua jaringan oleh pasukan Kedah disumbangkan oleh penyerangnya, Kpah Sherman pada minit ke-18 dan ke-62 serta satu daripada kapten, Baddrol Bakhtiar pada minit ke-86. Sementara itu, gol tunggal oleh Melaka United dijaringkan oleh Stefan Nikolic pada minit ke-38.

Berikut adalah ulasan perlawanan antara Melaka United dan Kedah:

Kita bermula dengan pasukan Kedah terlebih dahulu. Babak pertama menyaksikan Kedah tidak begitu menguasai permainan. Hanya seketika di awal permainan mereka menguasai seketika dan selebihnya Melaka United yang agak dominan.

Gandingan dua penyerang utama, Kpah Sherman dan Tchetche Kipre juga tidak begitu menjadi. Rozaimi Abdul Rahman yang beraksi di sayap/penyerang kiri juga tidak memberikan impak yang tinggi.

Jaringan yang terhasil oleh kedua-dua pasukan pada babak pertama pula datangnya daripada sepakan penalti.

Permainan Kedah mula menunjukkan kelainan apabila pemain muda lincah, Mohammad Fayadh masuk pada separuh masa kedua menggantikan Rozaimi. Kemasukannya menjadikan corak permainan Kedah semakin laju dan dapat melakukan serangan dengan lebih kerap.

Keadaan bertambah positif apabila Aidil mengarahkan Azammuddin Akil atau lebih mesra dikenali sebagai Alex masuk pada minit ke-60 menggantikan Rabih Ataya. Sekelip mata, corak permainan Kedah menjadi berbeza dan kedua-dua sayap kiri dan kanan hidup.

Dapat dilihat, Kedah banyak melakukan hantaran dan crosses ke dalam kotak penalti dilakukan sekaligus menjadikan lebih banyak peluang dicipta. Separuh masa pertama, Kedah tidak dapat bermain begitu kerana Rabih lebih gemar menyimpan bola serta lambat melepaskan bola.

Selain daripada Fayadh dan Alex yang tampil beraksi cemerlang, Tchetche Kipre antara yang tidak terkecuali mencuri perhatian dalam perlawanan semalam. Dia menunjukkan prestasi yang sama seperti menentang KL City minggu lalu walau turun sebagai penyerang kedua.

Menariknya, persembahan Kipre semakin berbisa apabila Fayadh dan Alex dimasukkan oleh Aidil. Ini kerana, dengan adanya dua pemain ini, Kipre tidak perlu turun dengan lebih ke bawah untuk mendapatkan bola dan dapat memainkan peranan No.10 dengan lebih berkesan berdekatan atau dalam kotak penalti.

Selain itu, tidak dilupakan gandingan Loqman dan Renan di barisan pertahanan semakin menunjukkan keserasian sehinggakan penyerang import Melaka United, Stefan Nikolic sukar untuk menembusi mereka terutamanya pada babak kedua.

Secara keseluruhannya, Melaka bemain dengan baik. Itulah yang ditampilkan oleh mereka semasa babak pertama. Bagaimanapun, memasuki babak kedua, persembahan mereka semakin menurun.

Berdasarkan apa yang kami lihat, faktor kecedergasan menjadi puncanya dengan keadaan para pemain mereka dilihat penat dan letih. Perkara tersebut juga menjadi punca mereka acap tewas dalam situasi satu lawan satu dengan pemain Kedah.

Hanya dua orang sahaja pemain Melaka yang menampilkan aksi memberangsangkan. Pertamanya, pemain sayap, S. Kumaahran yang menghidupkan sayap kanan mereka. Keduanya, pemain tengah import, Manuel Ott yang mengawal bahagian tengah.

Melaka dan Kedah terikat 1-1 sehingga ke minit ke-60. Kemudiannya, barulah Kpah Sherman menjaringkan gol kedua pada minit ke-62 sebelum Baddrol menjaringkan gol ketiga pada minit ke-86.

Apa yang menyebabkan mereka tidak dapat mengikat Kedah sehingga tamat perlawanan? Ianya disebabkan oleh masalah komunikasi di bahagian pertahanan mereka. Selain itu, Melaka juga lambat melakukan marking ke atas pemain-pemain Kedah.

Kpah yang merupakan seorang poacher berbahaya dibiarkan bebas di dalam kotak penalti. Akhir sekali, Melaka turut membiarkan Tchetche Kipre yang merupakan seorang penyerang lincah dan mampu melakukan gelecekan memasuki kotak penalti.

Ramuan yang cukup lengkap untuk Kedah mengambil kesempatan sekaligus memastikan mereka dapat mencuri 3 mata dari Stadium Hang Jebat.

p/s: Ulasan ini dikongsikan oleh peminat tegar bola sepak tempatan, Wafiy Amran. Sekiranya anda sukakan ulasan ini, dijemput untuk menonton ulasan perlawanan Liga Super yang lain di saluran Youtube, WAFIY AMRAN.

Featured Image: Kedah Darul Aman FC


‘Dimana Sahaja Saya Bekerja, Saya Beroleh Kejayaan’ – Reaksi Bojan Apabila Dikaitkan Untuk Bimbing Harimau Malaya

Jurulatih kelahiran Croatia, Bojan Hodak tidak terkejut apabila namanya dikaitkan untuk membimbing skuad kebangsaan Malaysia atau dikenali sebagai Harimau Malaya.

Menurut laporan oleh Nadi Arena, jurulatih berusia 50 tahun ini memberikan reaksi sedemikian berdasarkan kepada pelbagai kejayaan yang diraihnya mengemudi beberapa kelab di rantau asia tenggara dalam tempoh sedekad ini.

Ditambah pula dengan kejayaan Bojan membawa skuad ibu kota, Kuala Lumpur City (KL City) menjulang Piala Malaysia pada bulan lalu.

Jurulatih @KLCityFootball , Bojan Hodak akui tidak 'terkejut' dikaitkan sebagai pengganti jurulatih skuad Malaysia,  Tan Cheng Hoe. Bojan juga percaya bahawa dia faham tentang bagaimana FAM berfungsi. pic.twitter.com/EGgrj0xSL5

“Saya tidak fikir ini merupakan satu kejutan kerana saya miliki musim yang baik bersama KL dan pada akhirnya, sebelum ini saya bekerja skuad B-20 (dan) beberapa kelab lain,

“Dimana sahaja saya bekerja, saya beroleh kejayaan. Jadi, saya tidak fikir ada sesiapa yang mempunyai pelbagai kejayaan dengan pasukan yang berbeza di rantau (asia tenggara) ini.

“Ini merupakan satu kebiasaan dan bukannya satu kejutan,” kata Bojan menerusi satu klip video temu ramah yang dikongsikan oleh laman sosial Astro Arena.

Sebagai rekod, Bojan pernah terlibat bersama 7 buah pasukan di rantau asia tenggara sebagai ketua jurulatih. Antaranya, UPB-My Team, Phnom Penh Crown, Kelantan, Johor Darul Ta’zim, skuad Malaysia B-20, PSM Makassar dan KL City.

Bersama 7 buah kelab ini, Bojan telah menghadiahkan kejuaraan Liga Kemboja (2011), Liga Super Malaysia (2012,2014), Piala FA (2012,2013), Piala Malaysia (2012,2021), Piala Sumbangsih (2013,2015) dan Kejohanan Remaja AFF B-19 (2019).

Featured Image: Malaysian Football League


Pemilik Man City Beli Kelab Troyes, Kini Kuasai 10 Kelab Seluruh Dunia

City Football Group (CFG), pemilik kepada Manchester City mengumumkan mengambil alih sebuah kelab dalam saingan Ligue 2 Perancis, Esperance Sportive Troyes Aube Champagne (ESTAC) atau lebih dikenali sebagai Troyes, semalam.

Troyes diasaskan pada tahun 1986 dan bermain di halaman rasminya, Stade de l’Aube yang mempunyai 20,400 kapasiti tempat duduk. Pencapaian terbaik kelab ini adalah memenangi UEFA Intertoto Cup pada tahun 2001 dan juara Ligue 2 pada musim 2014/15.

City Football Group has today announced that Espérance Sportive Troyes Aube Champagne (ESTAC), in France’s Ligue 2, has become its tenth club, following DNCG review of the acquisition.🔷 #ManCity | https://t.co/axa0klD5re

CFG mengambil alih pegangan saham majoriti Troyes daripada pemilik lamanya, Daniel Masoni sekaligus menjadikannya kelab kesepuluh dikuasainya seluruh dunia. Sementara itu, ahli perniagaan Perancis, Maxime Ray turut membeli pegangan minoriti Troyes dan dilantik sebagai ahli lembaga pengarah.

Sebelum ini, CFG telah menguasai Manchester City (England), New York City (Amerika Syarikat), Melbourne City FC (Australia), Yokohama F. Marinos (Jepun), Montevideo City Torque (Uruguay), Girona FC (Sepanyol), Sichuan Jiuniu FC (China), Mumbai City FC (India) dan Lommel SK (Belgium).

CFG yang ditubuhkan pada tahun 2013 dimiliki oleh Abu Dhabi United Group (ADUG) dengan pegangan saham sebanyak 77% selain China Media Capital (CMC) turut memiliki 13% saham dan Silver Lake sebanyak 10%.


Perak FC Tidak Lagi Dibenarkan Berlatih di Stadium Perak

Majlis Bandaraya Ipoh (MBI) tidak akan membenarkan lagi pasukan Perak FC dan Perak FC II menjalani latihan di Stadium Perak, Ipoh selepas daripada ini.

Menurut laporan Utusan Malaysia, tindakan tersebut dilakukan oleh MBI berikutan penggunaan yang kerap oleh kedua-dua pasukan untuk mengharungi saingan Liga Super dan Liga Premier pada musim ini.

“Stadium Perak hanya dibenarkan digunakan untuk perlawanan Liga Super dan Perdana.

“Untuk latihan tidak dibenarkan,” kata Pengurus Besar (GM) Perak FC, Azman Noh seperti dipetik daripada Utusan Malaysia.

Oleh demikian, pasukan yang terkenal dengan julukan The Bos Gaurus itu perlu mencari lokasi baharu untuk dijadikan padang latihan bagi kedua-dua pasukan.

Difahamkan pihak Perak FC telah melawat sebuah padang kompleks terletak di Chepor yang dimiliki oleh Perbadanan Setiausaha Kerajaan Negeri Perak (SSI) dan Persatuan Bola Sepak Perak (PAFA).

Bagaimanapun, penggunaan padang tersebut perlu dibincangkan dengan lebih lanjut bersama PAFA memandangkan terdapat beberapa perkara yang memerlukan penambahbaikan.

Menurut makluman daripada Azman, padang kompleks tersebut mempunyai masalah rumput yang tidak tumbuh dengan sekata, permukaan padang yang tidak rata dan boleh menyebabkan kecederaan pemain, serta pagar yang rendah.


Tan Cheng Hoe: 10 Pemain Bersama Skuad Kebangsaan, Persiapan Serba Kekurangan

Pengendali Selangor, Tan Cheng Hoe mengakui pasukannya tidak dapat melakukan persiapan terbaik rentetan ketiadaan pemain utama yang menyertai skuad kebangsaan dan menjadi salah satu faktor kekalahan mereka di peringkat separuh akhir Piala FA menentang Johor Darul Ta’zim (JDT).

Tambah Cheng Hoe, mereka tidak boleh adakan perlawanan persahabatan sepertimana JDT menentang Albirex Niigata (S) dalam tempoh jendela antarabangsa FIFA kerana kekangan masa serta susunan jadual pasukan lain di sekitar Lembah Klang.

“Kalau kita lihat dari segi persiapan latihan pasukan, kita tidak dapat menjalani latihan terbaik dari segi intensiti dan tempo permainan kerana 10 pemain sudah bersama skuad kebangsaan. Kita cuma dapat berlatih bersama pemain-pemain bawah 23 tahun (B-23), dari segi intensiti dan tempo agak berlainan.”

FT | 🔵🔴 JDT 4-0 SEL 🔴🟡

Our #PialaFA2023 journey ends here. We go again boys! ❤💛

— Selangor FC (@selangorfc) June 26, 2023

“Sebagai jurulatih, saya tidak boleh beri alasan tersebut tetapi kita tahu bukan mudah kita hendak dapat menjalankan perlawanan persahabatan yang kompetitif di Kuala Lumpur kerana banyak pasukan sudah ada jadual tersendiri.” kata Cheng Hoe dalam sidang media selepas perlawanan menentang JDT.

Pengendali berusia 55 tahun itu turut menegaskan mereka perlu bekerja keras untuk menyaingi pasukan sebaik juara bertahan Liga Super itu dan percaya pasukannya mampu memenuhi harapan peminat yang mahu beraksi di pentas asia.

Dalam perlawanan yang berlangsung malam tadi, skuad berjulukan The Red Giants itu tewas empat gol tanpa balas menentang JDT hasil jaringan Fernando Forestieri dan hatrik bintang muda mereka, Arif Aiman Hanapi.

Keputusan itu sekaligus menyaksikan skuad Harimau Selatan bakal bertemu Kuala Lumpur City di pentas akhir yang akan berlangsung di Stadium Sultan Ibrahim (SSI) pada 21 Julai nanti.


Piala AFF: Teerasil, Tien Linh Cetak 6 Gol – Kongsi Anugerah Penjaring Terbanyak

Penyerang Thailand dan Vietnam, Teerasil Dangda dan Nguyen Tien Linh terpaksa berkongsi Anugerah Penjaring Terbanyak Piala AFF 2022.

Anugerah itu menjadi milik pemain berusia 34 dan 25 tahun masing-masing selepas mengungguli carta penjaring terbanyak kejohanan dengan rekod enam gol masing-masing.

Hasil daripada meraih anugerah tersebut, Teerasil dan Tien Linh dapat membawa pulang hadiah berupa trofi dan wang tunai yang bernilai 5,000 Amerika Dolar atau bersamaan lebih RM20,000.

🎯 Your 𝗧𝗶𝗴𝗲𝗿 𝗕𝗿𝗼𝗸𝗲𝗿𝘀 𝗧𝗼𝗽 𝗚𝗼𝗮𝗹𝘀𝗰𝗼𝗿𝗲𝗿𝘀 are:

🇻🇳 𝗡𝗴𝘂𝘆𝗲𝗻 𝗧𝗶𝗲𝗻 𝗟𝗶𝗻𝗵 𝘢𝘯𝘥 🇹🇭 𝗧𝗲𝗲𝗿𝗮𝘀𝗶𝗹 𝗗𝗮𝗻𝗴𝗱𝗮 👏

— AFF Mitsubishi Electric Cup (@affmecup) January 16, 2023

Teerasil menghasilkan enam gol tersebut ketika menentang Brunei (1 gol), Filipina (2 gol), Kemboja (2 gol) dan Malaysia (1 gol).

Manakala Tien Linh pula membutirkan enam jaringan terbabit ketika turun menghadapi Laos (1 gol), Malaysia (1 gol), Myanmar (1 gol), Indonesia (2 gol) dan Thailand (1 gol).

Sebagai rekod, ini merupakan kali kelima Teerasil merangkul Anugerah Penjaring Terbanyak di pentas Piala AFF.

Bukan itu sahaja, Teerasil turut mendahului carta penjaring terbanyak sepanjang zaman di kejohanan Piala AFF dengan rekod 25 gol secara keseluruhan.


Piala Futsal AFF 2021: Selangor MAC Tumpas Perlawanan Pembukaan Kepada Freefire Bluewave Chonburi

Juara Malaysia Premier Futsal League (MPFL) 2019, Selangor MAC membuka saingan kejohanan Piala Futsal AFF 2021 dengan langkah kiri.

Selangor MAC yang dibimbing oleh Addy Shairullyzam tumpas kepada Freefire Bluewave Chonburi dengan keputusan 0-3 setelah 40 minit permainan.

Ini bermakna, Selangor MAC gagal mengutip sebarang mata daripada perlawanan pembukaan ini.

Untuk makluman semua, kejohanan ini menggunakan format ‘single round robin’ dimana setiap pasukan akan bertemu semua pasukan yang bertanding.

Pasukan yang meraih mata tertinggi dalam kalangan 5 pasukan yang mengambil bahagian akan dinobatkan selaku juara.

Sementara itu, bagi perlawanan kedua, Selangor MAC dijadualkan bertemu sebuah lagi wakil negara iaitu Pahang Rangers pada hari esok dengan sepak mula pada pukul 3 petang waktu Malaysia.


PM: Satu Negeri, Satu Litar Untuk Memperkasakan Sukan Permotoran Negara

Setiap negeri di Malaysia akan mempunyai sekurang-kurangnya satu litar “drag” untuk kegunaan “drag race”, umum Perdana Menteri, Dato’ Sri Ismail Sabri Yaakob.

Perkara tersebut diumumkan beliau ketika turun bersama anak-anak muda “riders” sempena Perhimpunan RXZ Members 4.0 di Terengganu International Drag Strip, Gong Badak, hari ini.

Bersama-sama anak-anak muda ‘riders’ sempena Perhimpunan RXZ Members 4.0 Tahun 2022 di Terengganu International Drag Strip hari ini. pic.twitter.com/eEaNHnRVBn

— Ismail Sabri (@IsmailSabri60) August 13, 2022

“Kerajaan bersetuju untuk membina sekurang-kurangnya sebuah litar drag untuk drag race di setiap negeri. Cadangan ini akan dimasukkan dalam Bajet 2023 yang akan dibentangkan pada Oktober ini.” katanya seperti dipetik di laman sosialnya.

Difahamkan, cadangan pembinaan litar ini dibuat bagi memperkasakan program pembangunan sukan permotoran di negara ini.

Jelasnya lagi, dengan pembinaan litar ini kelak, ianya akan memberi peluang kepada golongan belia untuk membabitkan diri dengan lebih serius dalam sukan permotoran mengikut saluran yang betul.


Terbuka Korea: Yew Sin-Liu Ying Kempunan Merasai Pentas Separuh Akhir Buat Pertama Kali

Pasangan beregu campuran yang mula bergandingan sejak awal tahun ini, Ong Yew Sin dan Goh Liu Ying kempunan untuk merasai aksi separuh akhir buat pertama kali di saingan Terbuka Korea 2022.

Kemaraan mereka ke peringkat tersebut disekat oleh beregu campuran tuan rumah, Kim Wonho dan Jeong Na Eun yang berada di ranking ke-247 dunia, sebentar tadi.

Korea Open Badminton Championships 2022XD – Quarter final               🇰🇷Wonho KIM🏅21 21 21 🇰🇷Na Eun JEONG🏅14 23 16 🇲🇾Yew Sin ONG               🇲🇾Liu Ying GOH

🕗 in 62 minutes https://t.co/FtRiZVhfTU

— BWFScore (@BWFScore) April 8, 2022

Yew Sin-Liu Ying tumpas kepada beregu tersebut menerusi tiga set permainan yang berlangsung dengan sengit. Ianya berkesudahan dengan skor 14-21, 23-21 dan 16-21 dalam tempoh masa permainan melebihi satu jam.

Untuk makluman semua, walaupun gagal ke separuh akhir, peringkat suku akhir ini menjadi kemaraan paling jauh pernah direkodkan oleh gandingan baharu ini.

Sebagai tamabahan, Yew Sin-Liu Ying akan kekal di bumi Republik Korea sehingga minggu hadapan. Ini berikutan mereka akan mengambil bahagian dalam satu lagi saingan iaitu Korea Masters – Jelajah Dunia Super 300 BWF – bermula 12 hingga 17 April hadapan.

Sementara itu, Wonho-Na Eun yang mara ke peringkat separuh akhir akan menghadapi cabaran daripada beregu senegaranya, Ko Sung Hyun dan Eom Hye Won (ranking ke-21) atau beregu Indonesia, Adnan Maulana dan Mychelle Crhystine Bandaso (ranking ke-30).

Sertai pertandingan Komen & Menang di portal Sukanz bersempena saingan Terbuka Korea 2022 dan anda berpeluang untuk memenangi kredit e-wallet bernilai RM50.

Langkah-langkah mudah untuk menyertai pertandingan ini:

1. Log masuk atau daftarkan diri anda di portal Sukanz.

2. Tinggalkan komen di ruangan komen di bawah sepanjang berlangsungnya saingan Terbuka Korea 2022 – bermula dari 5 hingga 10 April.

3. Tiga tukang komen paling bertuah akan dipilih dan dihubungi untuk diberikan hadiah berupa kredit e-wallet bernilai RM50 setiap seorang setelah tamatnya saingan Terbuka Korea kelak.

Featured Image: Instagram Goh Liu Ying


Pemain England, Argentina Dalam Proses Dapat MyKad & Didaftarkan Sebagai Pemain Lokal Sri Pahang

Setelah beraksi selama lima tahun dalam kancah bola sepak tempatan, pemain tengah dan penyerang Sri Pahang yang merupakan kelahiran England dan Argentina iaitu Lee Andrew Tuck dan Sergio Fabian Ezequiel Aguero bakal mendapat kerakyatan Malaysia.

Menurut laporan portal Stadium Astro, Persatuan Bola Sepak Malaysia (FAM) mengesahkan proses naturalisasi melibatkan Lee Tuck dan Aguero itu sekaligus khidmat mereka dapat didaftarkan oleh Sri Pahang sebagai pemain lokal pada musim ini.

Untuk makluman semua, FAM telah membekukan projek naturaliasasinya selepas memberikan kerakyatan kepada Mohamadou Sumareh, Liridon Krasniqi dan Guilherme de Paula untuk digunakan khidmat mereka bersama skuad kebangsaan.

Bagaimanapun, Setiausaha Agung FAM, Saifuddin Abu Bakar menjelaskan badan induk bola sepak negara tidak menghalang persatuan atau kelab bola sepak untuk menaturalisasikan mana-mana pemain mereka.

Namun penggunaan khidmat mereka dalam Harimau Malaya selepas daripada ini bergantung kepada percaturan daripada ketua jurulatih, Kim Pan-gon.

“Tapi tiada jaminan mereka akan diserapkan dalam pasukan kebangsaan. Kehadiran mereka (pemain naturalisasi) boleh dikatakan tidak dibekukan tetapi (keperluan menggunakan) khidmat pemain naturalisasi terpulang kepada jurulatih negara,” katanya seperti dipetik daripada portal berkenaan.

Sebagai rekod, selain daripada bakal dua pemain naturalisasi itu, skuad Sri Pahang turut dibarisi dua pemain berdarah campuran atau warisan iaitu David Rowley dan Nicholas Swirad.

Sementara itu, lima pemain importnya pula ialah Billy Ketkeophomphone (Laos-Perancis), Mahmoud Zatara (Jordan), Manuel Hidalgo (Argentina), Johan Martial (Perancis) dan Mamadou Samassa (Mali-Perancis).

Featured Image: Perak FC & Sri Pahang


Al-Adalah Kelab Baharu Salah Di Arab Saudi

Kelab yang berpangkalan di Arab Saudi, Al-Adalah mengumumkan mengikat khidmat Mohamed Salah bagi menghadapi musim baharu saingan bola sepak di negara berkenaan.

Akan tetapi, Salah yang diikat oleh kelab yang bakal beraksi dalam divisyen kedua bola sepak Arab Saudi ini bukanlah penyerang bintang Liverpool kelahiran Mesir yang menjaringkan 30 gol serta mencipta 16 “assist” dalam kancah bola sepak England dan eropah sepanjang musim lalu.

مرحـبا بالعـدلاوي الجـديدلاعـب الظهــــــير الأيـســـر

— نـادي الــعـدالـة السعودي (@aladalahclub) June 18, 2023

Sebaliknya, Salah yang didatangkan oleh Al-Adalah ini merupakan pemain kelahiran Arab Saudi yang beraksi di posisi bek kiri. Perkara tersebut dikongsikan sendiri oleh kelab berkenaan menerusi platform media sosialnya, baru-baru ini.

Selain Salah, Al-Adalah turut mengumumkan kedatangan beberapa pemain baharu yang lain seperti Karim Yoda, Hussein Al-Masabi, Kashim Al-Qahtani, Meteb Shrahili, Philipe Maia serta ketua jurulatih baharu, Ante Mise.

Untuk makluman, Al-Adalah menamatkan kempen Liga Pro Saudi musim 2022-23 di tangga ke-15 yakni kedua tercorot sekaligus terpaksa akur terhumban ke saingan Liga Divisyen 1 atau nama komersilnya Liga Yelo bagi musim 2023-24.


MB Mahu Litar Lumba Sungai Petani Siap Dalam Masa 6 Bulan

Menteri Besar Kedah, Dato’ Seri Muhammad Sanusi Md Noor mahu litar lumba yang akan dibina di Sungai Petani disiapkan dalam tempoh enam bulan.

Perkara tersebut disampaikan oleh Sanusi kepada Pengasas dan Penasihat Open Road World Sdn Bhd, Dato’ David Goh dalam Majlis Menandatangani Perjanjian & Pelancaran Litar Lumba Sungai Petani, baru-baru ini.

“Saya bagitau kepada Dato David Goh, dalam tempoh enam bulan saya nak lumba atas trek ini.” katanya seperti dipetik daripada laman Urus Setia Penerangan Darul Aman (UPDA).

Baca: Sungai Petani Bakal Mempunyai Sebuah Litar Lumba Antarabangsa

Menurut Sanusi, kerajaan negeri akan menyempurnakan projek yang sudah lama tertangguh ini demi aspirasi anak-anak muda negeri Kedah sekali gus memajukan sukan permotoran negara.

Kerajaan negeri masih berminat dan bersetuju untuk meneruskan pelan perancangan akhir dengan meningkatkan taraf kepada Litar Lumba Antarabangsa Sungai Petani yang mana akan dilengkapi dengan komponen lain seperti kawasan komersial, pusat pameran, pusat jualan dan penyelenggaraan kenderaan.

Tambahnya lagi, Litar Lumba Rakyat yang dinaiktaraf ke Litar Lumba Antarabangsa ini disebabkan litar yang dibina perlu disediakan dengan trek dan fasiliti perlumbaan yang selamat, profesional dan konduksif serta diselenggara dengan baik.

Untuk makluman semua, litar ini akan dibina di atas tanah milik Menteri Besar Incorporated (MBI) berkeluasan 150 ekar termasuk komponen lain yang berkaitan.


TFC Mahu Jana Pendapatan Dengan Jual Pengalaman ‘Stadium Tour’ Pada Hari Perlawanan

Ketua Pegawai Eksekutif (CEO) Terengganu Football Club (TFC), Ab Rasid Jusoh telah merancang beberapa perkara dalam usahanya untuk menjana pendapatan buat kelab berpangkalan di pantai timur itu.

Bercakap di dalam sesi Dialog Halatuju Bola Sepak Terengganu di Permai Hotel, Kuala Terengganu semalam, antara salah satu perkara menarik yang dirangka adalah menjual pengalaman Jelajah Stadium (Stadium Tour) kepada para peminat pada hari perlawanan.

Baca: TFC Lantik Ab Rasid Sebagai CEO – Punyai ‘Master’ Dalam Pengurusan Sukan

Menerusi jelajah stadium ini, peminat akan dibawa menaiki bas untuk pusing keseluruhan Stadium Sultan Mizan Zainal Abidin (SSMZA), turun ke beberapa tempat seperti galeri dan muzim TFC yang akan dibina kelak dan kedai cenderahati TFC.

Selain itu, peminat juga akan di bawa melalui terowong pemain, turun ke padang, melalui mix zone (laluan pemain bertemu para wartawan) dan bilik persalinan home dan away sambil ditemani oleh Tourist Guide yang akan bercerita dan memberikan penerangan di setiap tempat.

🎥 Keadaan terkini permukaan padang di Stadium Sultan Mizan Zainal Abidin Gong Badak, Terengganu.Looking good huh?😎💦#SSMZA#TerengganuFC#WeBleedBlackAndWhite#RSGroup pic.twitter.com/cxmsCC82dz

Selain daripada menjana pendapatan menerusi jelajah stadium, Ab Rasid juga merangka untuk mengadakan sebuah karnival atau acara yang dinamakan sebagai City Night Game.

Di sini mereka akan mengadakan beberapa kejohanan dan acara dengan kerjasama Majlis Sukan Negeri Terengganu (MSNT) di sekitar stadium pada hujung minggu.

TFC juga merancang melantik event management untuk mengadakan dan menguruskan uptown dan mengutip sewaan tapak untuk peniaga-peniaga berniaga di situ sekaligus menghidupkan kawasan stadium.

Tidak ketinggalan, Ab Rasid turut meletakkan keutamaan untuk menjana pendapatan menerusi jualan kutipan tiket (gate collection) pada hari perlawanan.

Untuk makluman, dalam sesi dialog semalam, Timbalan Presiden Persatuan Bola Sepak Negeri Terengganu (PBSNT), Hishamuddin Abdul Karim turut berkongsikan dua perlawanan home di awal musim 2020 telah memberikan TFC kutipan berjumlah RM600,000.

Dengan semua perancangan ini, Ab Jusoh meletakkan sasaran TFC akan sifar kebergantungan dengan dana daripada kerajaan negeri pada tahun 2027.


Khairul Idham Pawi ‘SuperKIP’ Sertai MSBK Bersama TKKR Racing Team

Selepas hampir setahun meninggalkan saingan Kejuaraan Dunia Moto3, Khairul Idham Pawi atau dikenali sebagai SuperKIP kembali ke litar untuk beraksi dalam Kejuaraan Superbike Malaysia (MSBK) 2021.

Pelumba berusia 23 tahun itu menyertai perlumbaan yang akan berlangsung pada hujung minggu ini di Litar Antarabangsa Sepang bersama TKKR Racing Team.

Difahamkan, TKKR sendiri yang menawarkan kepada Khairul untuk menyertai perlumbaan ini. Malahan, menerusi satu muat naik di media sosial pasukan terbabit, TKKR turut mempunyai perancangan untuk membawa Khairul ke saingan Asia Road Race Championship (ARRC) 2022.

Untuk makluman semua, pelumba kelahiran Perak ini berlumba bersama Sprinta Racing Team selama dua musim – 2019 dan 2020 – di dalam saingan Moto2 dan Moto3 masing-masing.

Bagaimanapun, pada penghujung tahun 2020, SuperKIP terpaksa meninggalkan kejuaraan motosikal dunia apabila tiada pasukan yang menawarkan kontrak kepadanya.


Video: Jaringan Minit Akhir Mengakibatkan Pasukan Kpah Tumpas Dalam Kelayakan Piala Dunia 2022

Skuad kebangsaan yang diwakili oleh Kpah Sherman iaitu Liberia terpaksa akur menerima kekalahan tipis di tangan pasukan Cape Verde dengan keputusan 2-1 dalam aksi kelayakan Piala Dunia 2022, semalam.

Lebih memeritkan, Liberia yang dibimbing oleh Peter Butler tumpas menerusi jaringan yang berpunca daripada rembatan dari luar kotak oleh pemain gantian Cape Verde, Garry Rodrigues pada minit-minit akhir permainan.

Artikel Berkaitan: Pengadil Liga Rusia Suruh Pemain ‘Osom’ Ganti Lambungan Syiling

Tiada nama penyerang Kedah Darul Aman dalam senarai penjaring gol pada perlawanan ini. Peluang keemasan buat Kpah yang hadir pada separuh pertama gagal pula disudahkannya dengan baik sekaligus kempunan untuk membantu pasukannya meraih keputusan yang positif.

Kekalahan ini menyebabkan Liberia terperosok di kedudukan terbawah Kumpulan C selepas mengharungi tiga perlawanan. Cape Verde pula berhasil melompat di kedudukan kedua.

Artikel Berkaitan: Jaringan Tunggal Kpah Bantu Liberia Raih Kemenangan Pertama Dalam Kelayakan Piala Dunia 2022

Bagaimanapun, Kpah dan rakan-rakannya masih mempunyai peluang untuk memperbaiki kedudukan ini memandangkan kedua-dua pasukan akan berentap sekali lagi dalam perlawanan keempat Kumpulan C pada Isnin nanti.

Anda boleh menonton sorotan perlawanan melibatkan pasukan Kpah menentang Cape Verde DI SINI.

Featured Image: Liberia Football Association


Negeri Sembilan Buka Pintu Rundingan Jual Beli Saham Kelab

Juara Liga Premier 2021, Negeri Sembilan FC kini membuka pintu kepada mana-mana individu mahupun entiti-entiti yang berminat untuk memperkukuhkan kestabilan skuad berjulukan Hobin Jang Hobin dalam kancah Liga Malaysia.

Ini termasuk sebarang rundingan kerjasama, pelaburan secara jangka masa panjang dan rundingan jual beli saham melibatkan kepentingan kelab yang berpangkalan di Stadium Tuanku Abdul Rahman, Paroi terbabit.

Pintu ini dibuka setelah Ahli Lembaga Pengarah bagi syarikat yang memiliki Negeri Sembilan FC iaitu Negeri Sembilan Football Club Sdn. Bhd. bersedia memulakan proses rundingan dan penerokaan kerjasama bagi perkara tersebut.

NSFC sedia mulakan proses teroka kerjasama dan rundingan pelaburan

Kenyataan lanjut di: https://t.co/TVhdYg1FBE#NSFC#HobinJangHobin pic.twitter.com/CbL0dJXpmP

— Negeri Sembilan Football Club (@nsfc1923) June 20, 2023

Pada masa yang sama, Ahli Lembaga Pengarah menekankan sebarang keputusan mengenai rundingan kerjasama dan pelaburan itu akan menitikberatkan kepentingan pasukan, peminat, pelabur dan rakyat bagi Negeri Sembilan.

Untuk makluman semua, pada saat ini, Negeri Sembilan mempunyai tiga skuad dibawah kendaliannya iaitu skuad Liga Super, skuad Piala MFL (bawah 23 tahun) dan skuad Piala Presiden (bawah 20 tahun).

Sebagai rekod, sejak Malaysian Football League (MFL) menetapkan kelab–kelab yang bertanding dalam kancah bola sepak tanah air perlu menjalani proses penswastaan, sebanyak dua pasukan iaitu Kelantan FC dan Perak FC telah beralih pemilikan daripada persatuan bola sepak negeri kepada ahli perniagaan dan entiti perniagaan masing-masing.

Sementara itu, kelab yang berpangkalan di ibu kota, Kuala Lumpur City FC (KL City) pula dijual pegangan sahamnya sebanyak 51% kepada entiti perniagaan, Rinani Group.


Piala AFF 2022: Harimau Malaya Tak Perlu Berhadapan Pemain Bintang Vietnam

Pemain bintang skuad kebangsaan Vietnam, Nguyen Quang Hai yang beraksi di Liga Perancis tidak akan turut serta dalam saingan Piala AFF Mitsubishi Electric 2022 kelak.

Ini berikutan pemain tengah menyerang berusia 25 tahun itu tidak akan dilepaskan oleh kelabnya, Pau FC atas alasan kejohanan tersebut berada di luar Kalendar Perlawanan Antarabangsa FIFA.

Perkembangan itu disahkan sendiri oleh Setiausaha Agung Persekutuan Bola Sepak Vietnam (VFF), Le Hoai Anh berdasarkan laporan media negaranya, VnExpress.

Difahamkan pihak VFF telah cuba berunding namun Pau FC telah membuat keputusan untuk menolak permintaan terbabit ditolak.

Untuk makluman semua, Quang Hai yang menyertai Pau FC sejak penghujung Jun lalu kian menjadi percaturan penting buat skuad yang beraksi dalam saingan Ligue 2 tersebut.

Setakat ini, dia telah merekodkan 10 penampilan dimana dua daripadanya bermula dalam kesebelasan utama. Selain itu, Quang Hai turut berjaya mencetak jaringan sulung pada penghujung perlawanan ketika kelabnya menentang Rodez.

Lebih manis, jaringan sulungnya itu telah membantu kelabnya mengikat Rodez dengan keputusan 2-2 sekaligus membolehkan sekurang-kurangnya satu mata dipungut daripada perlawanan terbabit.

Sebagai tambahan, Quang Hai merupakan tonggak utama skuad senior dan skuad bawah 23 tahun Vietnam di bawah era bimbingan ketua jurulatih dari Republik Korea, Park Hang-seo termasuk ketika menjuarai Piala AFF 2018.

Bagi saingan Piala AFF edisi kali ini, Malaysia dan Vietnam telah diundi dalam Kumpulan B bersama-sama Singapura, Myanmar dan Laos.

Featured Image: Football Association of Malaysia


KL City Bekerjasama Dengan Kelab LaLiga – Buka Peluang Atur Pramusim Di Sepanyol

Skuad berpangkalan di ibu kota, Kuala Lumpur City FC (KL City) berpeluang untuk mengadakan latihan pramusimnya di Sepanyol – sebuah negara yang berada di tangga kesepuluh dunia berdasarkan ranking FIFA pada ketika ini.

Perkembangan ini hadir apabila KL City yang dibimbing oleh Bojan Hodak menandatangani perjanjian kerjasama dengan sebuah pasukan yang beraksi dalam kancah LaLiga iaitu Cadiz CF melibatkan beberapa bidang untuk manfaat bersama.

Menurut perkongsian oleh pihak kelab, kerjasama ini membolehkan KL City menggunakan kemudahan sukan yang dimiliki Cadiz sekaligus membuka peluang untuk mereka mengadakan latihan pramusim di Sepanyol kelak.

Kuala Lumpur City FC have today signed a collaboration agreement with LaLiga side, Cádiz C.F., which will see the two clubs collaborate on several fronts for mutual benefit.

— Kuala Lumpur City Football Club (@KLCityFootball) July 17, 2023

Selain itu, KL City juga berpeluang untuk berentap dengan pasukan pertama Cadiz – yang menamatkan kempen LaLiga di tangga ke-14 musim lalu – dalam perlawanan persahabatan.

Sementara itu, Cadiz menerusi pemilik bersamanya, Ben Harburg melihat kerjasama ini sebagai langkah pertama yang penting untuk memperkenalkan jenama pasukannya dalam pasaran Malaysia.

Tambahan pula, mereka yang mempunyai fokus strategik di asia tenggara turut memasang hasrat untuk membawa pasukannya ke rantau ini dalam masa terdekat.

Menerusi perjanjian kerjasama ini, kedua-dua kelab akan saling berusaha untuk mempromosikan jenama dan imej masing–masing di Sepanyol dan Malaysia serta meneroka kerjasama lain yang dapat memberikan manfaat komersial kepada kedua-dua pihak.

Sebagai rekod, ini bukanlah julung kalinya KL City menandatangani perjanjian kerjasama dengan kelab antarabangsa khususnya sejak berada di bawah kemudi Stanley Bernard sebagai Ketua Pegawai Eksekutif (CEO).

Sekitar Oktober 2021, juara Piala Malaysia 2021 ini telah menandatangani perjanjian dengan kelab gergasi Iran yang beraksi dalam kancah Pro Gulf League iaitu Sepahan SC.


Ranking BWF: Juara Terbuka Sweden, Jacky Raih Peningkatan 88 Anak Tangga

Pemain pelapis perseorangan lelaki negara, Jacky Kok Jing Hong meraih peningkatan sebanyak 88 anak tangga dalam kemaskini terbaru oleh Persekutuan Badminton Dunia (BWF), semalam.

Pemain berusia 20 tahun ini meraih peningkatan tersebut selepas muncul juara Terbuka Sweden 2020 – kejohanan bertaraf International Series – pada Ahad lalu sekaligus membolehkannya menghuni ranking ke-272 dunia, pada minggu ini.

Pemain bertangan kidal kelahiran Kedah ini muncul juara setelah lawannya yang merupakan pemain bebas (independent) negara, Yeoh Seng Zoe terpaksa menarik diri kerana kecederaan pada perlawanan akhir.

Selain merangkul kejuaraan buat pertama kali di peringkat senior, ini juga merupakan kali kedua Jacky mara ke pentas final pada tahun ini. Minggu sebelumnya, Jacky telah mara ke final kejohanan Antarabangsa Estonia di mana di muncul sebagai naib juara.

Sementara itu, Yeoh yang terpaksa menarik diri turut merekodkan peningkatan dalam kedudukan rankingnya. Minggu ini, Yeoh menghuni tangga ke-120 dunia – peningkatan sebanyak 8 anak tangga.

Sebagai tambahan, Jacky terus berada di bumi eropah dengan dia dijadualkan mengharungi satu lagi kejohanan, Terbuka Ukraine 2022 – bertaraf International Challenge – yang akan bermula pada hari esok.

Featured Image: Terbuka Sweden / Torbjörn Jansson


Madrid Spain Masters: Finalis Terbuka Swiss Tersungkur Di Pusingan 32

Kejayaan beregu campuran No.2 negara ke pentas akhir Terbuka Swiss pada Ahad lalu nampaknya tidak dapat diulangi pada kejohanan Madrid Spain Masters, pada minggu ini.

Ini selepas Goh Soon Huat dan Shevon Jemie Lai tumpas mengejut kepada pasangan Taiwan yang menghuni ranking ke-33 dunia, Chang Ko-chi dan Lee Chih Chen pada Pusingan 32 yang berlangsung sebentar tadi.

Madrid Spain Masters 2023XD – R32          CHANG Ko-Chi🏅21 21 LEE Chih Chen🏅          🇲🇾GOH Soon Huat19 10 🇲🇾LAI Shevon Jemie

— BWFScore (@BWFScore) March 29, 2023

Dalam pertarungan tersebut, Soon Huat-Shevon ditumpaskan Ko-chi dan Chih Chen dengan mudah secara “straight set” dengan skor 21-19 dan 21-10 dalam tempoh tidak sampai setengah jam permainan.

Sebagai rekod, ini merupakan pertemuan kedua melibatkan kedua-dua pasangan di pentas kejohanan antarabangsa.

Pertemuan pertama berlangsung dalam kejohanan Terbuka Malaysia 2023 yang menyaksikan kemenangan berpihak kepada Soon Huat-Shevon secara “straight set” dengan skor 21-15 dan 21-13.


Kelayakan Piala Asia Wanita B-17: Malaysia Dalam Kumpulan A

Majlis undian bagi saingan Kelayakan Piala Asia Wanita Bawah 17 Tahun (B-17) telah berlangsung semalam, di AFC House, Bukit Jalil. Dalam sesi undian terbabit, Malaysia telah diundi dalam Kumpulan A.

Skuad berjulukan Malayan Tigress ini akan membuka kempen ini dengan menentang Kepulauan Mariana Utara diikuti Indonesia dan ditutup dengan Thailand merangkap hos pada 26, 28 dan 30 April hadapan masing-masing.

Untuk makluman semua, juara bagi setiap kumpulan akan layak mara ke Pusingan 2.

Di Pusingan 2 kelak, lapan pasukan yang layak akan dibahagikan kepada dua kumpulan. Dan dua pasukan terbaik daripada setiap kumpulan dapat menyertai pusingan akhir Piala Asia Wanita B-17 2024 yang akan berlangsung di Indonesia.

Empat pasukan ini akan menyertai tiga pasukan pilihan iaitu juara bertahan Kejohanan AFC Wanita B-16 2019 iaitu Jepun serta Korea Utara, China serta tuan rumah, Indonesia untuk memburu gelaran juara.


Rahadiazli Kongsi Gambar ‘X-Ray’ Selepas Tersisih Daripada Skuad B-22 Negara Ke Kemboja

Desas-desus penyokong bola sepak tempatan seolah-olah terjawab setelah penjaga gol Terengganu FC, Rahadiazli Rahalim berkongsi gambar “x-ray” tangannya di Instagram miliknya.

Desas-desus mengenai pemain berusia 22 tahun itu timbul selepas namanya dipinggirkan daripada senarai akhir ke Kemboja dan mengaitkan situasi tersebut dengan prestasi kurang memuaskan ketika Piala Merlion di Singapura tempohari.

Tindakannya menguatkan lagi makluman pihak Persatuan Bola Sepak Malaysia (FAM) bahawa nama Rahadiazli terpaksa digugurkan berikutan masalah kecederaan tangan yang menimpanya.

Dalam pada itu, FAM telah mengumumkan senarai 20 pemain yang bakal menyahut cabaran Malaysia dalam temasya Sukan SEA 2023 di Kemboja. Seramai lima daripada 25 pemain yang tersenarai ke kem latihan pusat baru-baru ini disisihkan.

Empat pemain lain yang tidak menyertai skuad bawah 22 tahun kebangsaan pada kali ini ialah Syakimi Karim (Negeri Sembilan FC), Zharmien Ashraf (Kedah Darul Aman FC), Fakrul Fareez (Selangor FC) dan Nadzwin Salleh (Kuala Lumpur City FC).

Hampir keseluruhan skuad Harimau Muda ke Kemboja merupakan sebahagian besar daripada skuad kebangsaan yang menjuarai Piala Merlion dengan tambahan dua pemain Liga Super, Mukhairi Ajmal (Selangor FC) dan Sikh Izhan (Negeri Sembilan).

Senarai Akhir 20 Pemain Harimau Malaya B-22 Ke Sukan Sea 2023 Di Phnom Penh, Kemboja Bermula 3 Mei Ini

Baca penuh di https://t.co/tQuVJxbjyW#FAM #HarimauMalaya #Cambodia2023 pic.twitter.com/wsYOq3d1lJ

— FA Malaysia (@FAM_Malaysia) May 1, 2023

Harimau Muda telah tiba di Kemboja bagi menghadapi saingan Kumpulan B bagi menentang Laos (3 Mei), Thailand (6 Mei), Vietnam (8 Mei) dan Singapura (11 Mei) di Stadium Prince, Phnom Penh.

Untuk makluman, FAM telah meletakkan sasaran layak ke pentas akhir buat skuad Harimau Muda untuk membawa pulang pingat emas mahupun perak ke tanah air pada temasya Sukan SEA kali ini.


Terbuka India: Vivian-Chiew Sien Mara Ke Pusingan 16 Secara Automatik

Pasangan beregu wanita bebas (independent) negara, Vivian Hoo dan Lim Chiew Sien berjaya mara ke Pusingan 16 dalam kejohanan Terbuka India 2022 secara automatik.

Hal ini selepas beregu yang diletakkan sebagai pilihan kelima untuk menjuarai kejohanan ini merangkap pasangan ranking 88 dunia ini mendapat ‘walkover’ ekoran lawan mereka, beregu Indonesia, Fitriani dan Yulia Susanto tidak beraksi di Pusingan 32.

Sehubungan itu, Vivian-Chiew Sien akan menantikan samada gandingan beregu India-Amerika iaitu Srivedya Gurazada-Ishika Jaiswal atau beregu India, Megha Morchana Bora-Leela Lakshmi Rachapalli yang akan menjadi lawan mereka di Pusingan 16.

Untuk makluman semua, Vivian-Chiew Sien mula membentuk gandingan bersama sejak Oktober lalu dan telah menyertai enam kejohanan pada tahun lalu. Sebagai rekod, gandingan ini tidak pernah melepasi Pusingan 16 daripada enam kejohanan yang mereka sertai itu.

Featured Image: Badminton Photo / Badminton Association of Malaysia


‘Tolong Fikirkan Mereka Yang Baru Ceburi Bola Sepak’ – Reaksi Pengurus Pasukan Terhadap Pembubaran Perak II

Pengurus Pasukan, Mohd Rashidi Abdul Rahim meminta pihak pengurusan tidak terburu-buru membuat keputusan untuk membubarkan ‘feeder club’ atau ‘reserve team’ (pasukan simpanan) Perak II.

Keputusan membubarkan Perak II akan menyebabkan beberapa pemain serta jurulatih di pasukan tersebut akan kehilangan pasukan pada musim hadapan.

Difahamkan ada beberapa pemain Perak II akan diserap masuk ke skuad utama, namun begitu, Rashidi berpandangan, perkara ini boleh membunuh karier dan semangat pemain-pemain yang tidak terpilih menyertai skuad utama yang akan beraksi dalam saingan Liga Premier 2022.

Baca: Hanya 3 ‘Reserve Team’  Sahaja Terus Warnai Saingan Liga Malaysia, Perak II Dibubarkan

“Kita sedia maklum, pasukan utama turut menggunakan khidmat pemain dari Perak FC II, malah ada yang sudah melebihi umur untuk diserap ke pasukan Piala Presiden atau Belia.

“Tolonglah fikirkan mereka yang baru sahaja ceburi bidang ini, ia akan bunuh karier dan semangat mereka secara tidak langsung jika kita tutup feeder club ini.” katanya seperti dipetik daripada Bernama.

Sebaliknya, Rashidi mengharapkan Perak II dikekalkan dan diberikan peluang untuk beraksi dalam saingan divisyen ketiga bola sepak negara iaitu Liga M3 pada tahun hadapan.

“Kita gilap lagi bakat sedia ada, cari lagi muka baharu yang bagus untuk dibawa ke dalam pasukan, dedahkan mereka dalam Liga M3, saya yakin ia akan membuahkan hasil.” katanya lagi.

Baca: Liga Premier 2022 Disertai 10 Pasukan Sahaja Selepas Perak II ‘Diturunkan Pangkat’ Ke Liga M3

Dua hari lalu, media melaporkan Pemangku Presiden Persatuan Bola Sepak Perak (PAFA), Datuk Muhammad Yadzan Mohamad mengumumkan membubarkan pasukan simpanan tersebut bagi menumpukan perhatian kepada skuad utama dalam saingan Liga Premier.


Yusri Che Lah Ganti Lim Teong Kim Kemudi Perak FC – Berkuat Kuasa Serta-Merta

Perak FC mengumumkan Datuk Lim Teong Kim tidak lagi bersama pasukan Liga Super mereka berkuat kuasa serta-merta dan Yusri Che Lah akan mengambil alih posisinya selaku Ketua Jurulatih Sementara.

Pengumuman tersebut hadir menerusi kenyataan yang dikeluarkan kelab milikan XOX Pro Sport Sdn Bhd itu dan dikongsikan melalui pelbagai media sosial rasmi kelab.

Teong Kim menjadi jurulatih Liga Super ketiga musim ini yang tidak lagi bersama pasukan masing-masing selepas Choi Moon-sik (Kelantan) dan Tomas Trucha (Kelantan United) walaupun saingan liga masih belum sampai di pertengahannya lagi.

Kenyataan itu jelas mengejutkan pelbagai pihak biarpun ramai telah menjangkakan pengumuman tersebut rentetan prestasi kurang memberangsangkan yang telah dipamerkan skuad berjulukan Sang Seladang itu sejak awal musim ini.

Perak FC berpisah dengan Datuk Lim Teong Kim—Perak FC part ways with Datuk Lim Teong Kim

⚪🟡⚫#RiseAsOne #ONEXOX #PerakFC #XOXMalaysia pic.twitter.com/yH3kAJ5buO

— Perak Football Club (@perakfcofficial) May 25, 2023

Untuk rekod, Teong Kim telah dilantik sejak September 2022 dan telah mengendalikan 13 perlawanan yang berkesudahan dengan hanya dua kemenangan, dua keputusan seri dan lapan kekalahan dicatatkan termasuk penyingkiran pusingan kedua Piala FA 2023 menentang Sri Pahang FC.

Yusri pula bukanlah wajah baharu buat kem Perak FC. Pengendali berusia 47 tahun itu telah membimbing Sang Seladang bagi mengharungi Liga Premier 2022 sebelum dilantik selaku ketua jurulatih Perak FC II pada musim ini.

Bersama Perak II, mereka kini menduduki tangga kelima Kumpulan B setelah mengutip lapan mata dan berkongsi mata dengan Selangor II dalam misi berada di dalam kelompok empat pasukan terbaik untuk mara ke pusingan kedua Piala MFL 2023.

Perak kini hanya berbaki tiga perlawanan bertemu Terengganu FC, Kedah Darul Aman FC dan PDRM FC sebelum jendela perpindahan kedua dibuka pada Julai 2023 dalam misi untuk mereka mengelakkan diri daripada zon bawahan liga.

Featured Image: Perak Football Club